title: BNCT

text: BNCT perustuu sille, että kasvaimeen kohdistettu, soluja tuhoava, suuri säteilyannos aiheutuu kasvaimessa itsessään olevan lääkeaineen ydinreaktioissa syntyvästä säteilystä. Reagoivana aineena on potilaaseen injektoitava boori-10. Kantaja-aineella, johon boori on kiinnitetty, on taipumuksena kertyä kasvaimeen. Kun booriin kohdistetaan ulkopuolisesta lähteestä neutronisäteilyä, tapahtuu booriatomeissa hajoamisreaktioita, joiden tuloksena on kaksi energistä hiukkasta: alfahiukkanen ja litium-7 -atomi. Hiukkaset jarruuntuvat nopeasti kudoksessa ja aiheuttavat suuren, erittäin paikallisen säteilyannoksen, sillä niiden kantamat ovat vain 9μm ja 5μm. Reaktion laukaiseva neutronisäteily sen sijaan aiheuttaa suhteellisen pienen säteilyannoksen, sillä neutronit varauksettomina hiukkasina reagoivat heikosti läpäistessään potilaan.


title: BNCT

text: Hoitoa varten tarvitaan voimakasta neutronisäteilyä, joka aiheuttaa boorissa ydinreaktiot. Tarpeeksi voimakas neutronivuo voidaan tuottaa ydinreaktorilla. Hoitopaikka sijoitetaan ydinreaktorin viereen ja reaktorin säteilysuojaan tehdään kapea aukko, josta reaktorisydämen neutronisäteily pääsee tunkeutumaan suojan läpi ja potilaan päähän.


title: BNCT

text: Vain harvassa yliopistollisessa sairaalassa maailmassa voidaan antaa BNCT-hoitoa, sillä vaadittavat tekniset varusteet, etenkin sopivat ydinreaktorit, ovat harvan sairaalan käytettävissä. Pohjois-Euroopassa ainoastaan Helsingin yliopistollinen keskussairaala antoi BNCT-hoitoa Otaniemen Triga-reaktorilla.


title: Evektor-Aerotechnik

text: Evektor-Aerotechnik on siviililentokoneita valmistava tehdas Tšekin tasavallassa. Se on perustettu vuonna 1970 nimellä Aerotechnik.


title: Evektor-Aerotechnik

text: Sen ensimmäinen tuote oli yksipaikkainen gyrokopteri A-70. Yhtiön toiminta perustui 1990-luvulle asti yleisilmailukoneiden huoltoon. Vuonna 1972 yhtiö toi markkinoille moottoripurjelentokone L-13 Vivatin, joita vietiin noin 200 kappaletta. Vuonna 1996 yhtiö toi ensimmäisen ultralight- eli kevytilmailukoneen, kokometallisen P-220 UL Koalan. Koneita myytiin noin 40 kappaletta, joista valtaosa toimitettiin tehtaalta koottuina. Vuonna 1997 se toi markkinoille EV-97 Eurostar-kevytilmailukoneen.


title: Evektor-Aerotechnik

text: Vuonna 1999 Aerotechnik fuusioitui autotehdas Evektoriin, jolla on tehdas Kunovicessä. Yhtiö palkkasi 1990-luvun lopulla koulutettua työvoimaa suuremmalta mutta talousongelmien vaivaamalta LET-lentokonetehtaalta, joka sekin on Kunovicessä. Yhtiö suunnitteli kaksimoottorisen kuljetuskoneen Wolfsberg Raven 257 belgialaiselle Wolfsberg-yhtiölle.


title: Evektor-Aerotechnik

text: Yhtiön päätuote on edelleen kevytilmailun koneet - Eurostar, SportStar, EV-97 Harmony. Vuonna 2001 yhtiö alkoi kehittää yleisilmailun FAR-23 mukaista VUT 100 Cobra-konetta. Tällä hetkellä yritys kehittelee 9-14 paikkaista Evektor EV-55 Outback Matkustajalentokonetta.


title: Hevari

text: Hevarit ovat alakulttuurinen ryhmä, jota yhdistää ennen kaikkea metallimusiikin kuunteleminen. 1980-luvulla syntynyt suomen kielen sana "hevari" juontuu termistä "heavy metal", samoin kuten punk-musiikin ympärille muodostuneen alakulttuurin edustajia kutsutaan punkkareiksi. Joskus käytetään myös sanaa "metallisti". Toisinaan nämä käsitteet halutaan erottaa toisistaan esimerkiksi siten, että hevarit kuuntelevat ennen kaikkea vanhaa 1970- ja 1980-lukujen metallimusiikkia, kun taas metallistit pitävät enemmän uudemmasta metallista. Näin ei kuitenkaan aina ole, ja hevari onkin yleisin nimike.


title: Hevari

text: Hevarit alkoivat muodostua omaksi alakulttuurikseen 1970-luvulla, mutta vasta 1980-luvulla metallifanit ja -muusikot erottuivat selkeästi rokkareista ja punkkareista.


title: Hevari

text: 1980-luvun lopulla metallin siirryttyä valtavirtaan hevarit alkoivat jakautua erillisiin ryhmiin suosimansa metallityylin mukaan. Pienin eroin jakautuneista ryhmistä muotoutui 1990-luvulla muutama pääryhmä, kuten perinteiset "old school" -hevarit ja raskaamman metallimusiikin kuuntelijat. Myöhemmin vaikutteita musiikkiin ja elämäntapoihin otettiin muistakin ryhmistä, kuten goottikulttuurista.


title: Hevari

text: Hevareiden ulkoasu vaihtelee tietyn metallin alagenren omistautumisen mukaan: toiset pukeutuvat pillifarkkuihin ja nahkatakkeihin, toiset maastohousuihin ja maihinnoususaappaisiin. Osalla hevareista on pitkät hiukset, tosin tietyissä piireissä on yleistä pitää pää kaljuna. Yleistä on myös musta vaatetus, ketjut, bändipaidat, maastohousut, renksuhousut, lävistykset, tatuoinnit, niittirannekkeet ja -vyöt sekä muut nahka-asusteet ja -vaatteet, pitkät takit ja farkkutakit, maastokuvioisia asusteita esim: housut, paita tai takki jne, farkut ja maiharit. Varsinkin thrash-metal kulttuurissa yleistä on thrash-liivi (puhekielessä "rässiliivi"), joka on yleensä hihaton farkkuliivi johon on ommeltu erilaisia bändien kangasmerkkejä. Tosin on huomattavaa, että kaikki metallimusiikin kuuntelijat eivät pukeudu valtavirrasta poikkeavasti, eivätkä näin ollen koe vaatetuksen olevan yhteydessä itse musiikkiin.


title: Hevari

text: Hevarit yleistetään usein virheellisesti saatananpalvontaan ja paheelliseen elämään. Hevareiden elämäntapa ja aatteellinen tausta ei ole yhtenäinen, ja se vaihtelee yleensä hevarikulttuurin sisäisten genrejen mukaan. Erityisesti black metal -genreen kuuluu olennaisena osana nihilismi, joka kärjistyy esimerkiksi kristinuskonvastaisuuteen. Poliittinen kanta jää usein metallimusiikissa korostamatta, tosin jotkut black metal-bändit ovat leimautuneet äärioikeistollisiksi ja sitä kautta vaikuttaneet yleisiin ennakkoluuloihin.


title: Hevari

text: 1980-luvulla suomalaiset nuorisokulttuurin tutkijat määrittelivät hevarit "koviskulttuuriksi", joka vetosi ennen kaikkea työväenluokkaisissa perheissä kasvaneisiin, koulunkäyntiin heikosti motivoituneisiin poikiin. Populaarikulttuurissa hevarit saatettiin jopa leimata väkivaltaisiksi tai hieman tyhmiksi. Hevareita on kuitenkin päätynyt hyvin monenlaisiin ammatteihin, eivätkä akateemisen koulutuksen omaavat tai esimerkiksi tutkijoina työskentelevät aikuiset hevarit ole harvinaisia. Stereotypia väkivaltaisista hevareista on ristiriidassa muun muassa sen kanssa, että Tuska-festivaalin ei ole raportoitu aiheuttaneen järjestyshäiriöitä.


title: Hevari

text: Yleisradion kiistelty MOT-ajankohtaisohjelma teki vuonna 2001 dokumentin, jossa vierailtiin Tuska-festivaaleilla ja väitettiin metallimusiikin olevan yhteydessä uusnatsismiin ja saatananpalvontaan. Monet hevarit närkästyivät dokumentista ohjelman liiallisen paheiden yleistämisen ja virheellisten tietojen esittämisen takia. .


title: Kultakala (tähdistö)

text: Kultakala (latinaksi "Dorado", genetiivimuoto "Doradus") on eteläisen taivaanpuoliskon melko vaatimaton tähdistö, jonka loivat yhdentoista muun eteläisen tähdistön ohessa Pieter Dirkszoon Keyser ja Frederick de Houtman 1595–1597. Kultakala esiintyi ensimmäisen kerran Johann Bayerin "Uranometriassa" vuonna 1603.


title: Kultakala (tähdistö)

text: Kultakalan tunnetuin kohde on Linnunradan epäsäännöllinen seuralaisgalaksi Suuri Magalhãesin pilvi, josta suurin osa sijaitsee Kultakalan alueella ja osa viereisessä Pöytävuoren tähdistössä. Myös muut merkittävimmät syvän taivaan kohteet, kuten Tarantellasumu NGC 2070, sijaitsevat galaksin alueella.


title: Kultakala (tähdistö)

text: Kultakalassa ei ole lainkaan kolmatta magnitudia kirkkaampia tähtiä. Alfa Doradus on näennäiseltä kirkkaudeltaan +3,27 ja Beta Doradus +3,76 magnitudia. Suuressa Magalhãesin pilvessä sijaitseva S Doradus on sininen hyperjättiläinen, jonka massa on yli 100 kertaa Aurinkoa suurempi. Se on oman muuttujatyyppinsä, S Doradus -muuttujien eli "valovoimaisten sinisten muuttujien" (LBV) prototyyppi. Samaan ryhmään kuuluu myös muun muassa η Carinae. Toinen muuttuja, R Doradus, on puolestaan läpimitaltaan yksi suurimmista tähdistä. Se on kooltaan noin 370 kertaa Aurinkoa suurempi. Jos R Doradus sijaitsisi Auringon paikalla, ulottuisi sen pinta Marsin radan taakse.


title: Kultakala (tähdistö)

text: Linnunrata-galaksista poistuva suurinopeuksinen tähti HE 0437-5439 löydettiin vuonna 2005 tähdistöstä. Tähden nopeuden takia se on poistumassa galaksienväliseen avaruuteen.


title: Tidningar Utgifne Af et Sällskap i Åbo

text: Tidningar Utgifne Af et Sällskap i Åbo (”Erään turkulaisen seuran julkaisemia lehtiä”) oli Suomen ensimmäinen sanomalehti. Se oli Aurora-seuran äänenkannattaja ja sen toimittajana oli Henrik Gabriel Porthan ja Johan Lilius. Lehti ilmestyi Turussa vuosina 1771–1778 ja 1782–1785. Puhekielessä lehden nimi lyhentyi nopeasti "Åbo Tidningariksi".


title: Tidningar Utgifne Af et Sällskap i Åbo

text: Lehden julkaisija, Aurora-seura, pyrki jakamaan tietoa kansallisesta kulttuurista laaja-alaisesti: runoista, kielestä, maantieteestä, talouselämästä, historiasta, tieteestä, akatemiasta, kirkosta sekä koulu- ja oikeuslaitoksesta. Seurassa ajateltiin, että maan monipuolinen tuntemus olisi omiaan aiheuttamaan kansalaisissa isänmaanrakkautta. Lehdessä laajalla aihevalikoimalla pyrittiin myös vetoamaan mahdollisimman laajoihin yleisönosiin.


title: Tidningar Utgifne Af et Sällskap i Åbo

text: "Åbo Tidningarin" ensimmäisessä numerossa oli viisi juttua. Pääjuttu käsitteli unkarilaisen tähtitieteilijä Johannes Sajnovicsin teosta, joka vertaili unkarin, saamen ja suomen kieliä. Mukana oli myös Porthanin ja hänen seuratoverinsa, P. A. Gaddin, laatima runo suomalaisista Pohjolan kansana, joka on skyyttien vanhaa juurta. Lisäksi lehti kertoi muun muassa kuninkaallisen hovioikeuden sinä vuonna ratkaisemista oikeusjutuista.


title: Tidningar Utgifne Af et Sällskap i Åbo

text: Aiheiden käsittely ei ollut vapaata, sillä vuoden 1774 painovapauslaissa sanomalehdet asetettiin suurennuslasin alle. Ne eivät saaneet käsitellä esimerkiksi Ruotsin ja muiden valtioiden välisiä suhteita. Viikko- ja päivälehtien julkaisuun tarvittiin myös kansliakollegion lupa, jossa määriteltiin tarkasti, mitä aiheita kyseisessä lehdessä sai käsitellä. Jokainen lehden numero oli myös toimitettava välittömästi ilmestymisen jälkeen kansliakollegioon tarkastettavaksi.


title: Tidningar Utgifne Af et Sällskap i Åbo

text: "Åbo Tidningarin" toimittaminen oli Aurora-seuran näkyvin ja pysyvin toimintamuoto. Seura julkaisi lehteä vuosina 1771–1778. Periaatteessa kaikilla seuran jäsenillä oli velvollisuus avustaa lehteä, mutta käytännössä toimitustyö jäi jo varhaisessa vaiheessa Porthanille. Kun seura lopahti, Porthan otti lehden virallisesti vastuulleen.


title: Tidningar Utgifne Af et Sällskap i Åbo

text: Porthan julkaisi "Åbo Tidningaria" vuosina 1782–1785. Porthan oli yliopistomies, ja sanomalehti tarjosi hänelle mahdollisuuden tarttua ajankohtaisiin asioihin. Akatemiassa nykyisyydestä puhumista ei pidetty vakavasti otettavana tai tieteellisenä. Tutkimuksissa painottuivat historialliset ja universaalit aiheet.


title: Tidningar Utgifne Af et Sällskap i Åbo

text: Muutos journalistiseen sisältöön ei ollut yksinkertainen. Historiallinen aineisto oli "Åbo Tidningarissa" edelleen keskeisellä sijalla. Porthan käytti myös lehtiartikkeleissaan raskasta viitteistöä tutkimuksista tuttuun tapaan. Hänen kirjoitustyylinsä oli laveaa ja hän joutui toisinaan katkaisemaan rönsyjään: ”olen jo ollut liian laajapuheinen, ja on lopetettava”.


title: Tidningar Utgifne Af et Sällskap i Åbo

text: Journalistisen sisällön kehittämistä pidettiin tärkeänä, sillä lehtien avulla opetettiin Euroopan tapahtumia. Professori Algot Scarin piti Turun akatemiassa erityisiä sanomalehtikollokvioita ja myös Porthan jatkoi opettajakaudellaan tätä käytäntöä. Jo lehden nimi korosti ajankohtaisen aineiston osuutta, sillä "tidning" tarkoitti uutista. Tätä uutissisältöä edustivat lehdessä hovioikeuden vuositilastot, luettelot julkaistuista väitöskirjoista, Turun tuomiokapitulin uutiset, kuolinilmoitukset, sääkatsaukset, tiedot riehuvista taudeista ja onnettomuuksista. Uutisointi oli nykyiseen verrattuna melko satunnaista. Kun Turusta paloi liki viidesosa vuonna 1775, "Åbo Tidgningar" ei kirjoittanut asiasta mitään.


title: Tidningar Utgifne Af et Sällskap i Åbo

text: Tiedonkulun hitauteen tai sen puuttumiseen oli useita syitä. Ensinnäkin lehti ilmestyi vain joka toinen viikko. Poikkeuksena oli toinen ilmestymisvuosi 1772, jolloin lehteä julkaistiin joka viikko. Tarjonta osoittautui kuitenkin ylimitoitetuksi ja jo seuraavana vuonna ilmestymistä harvennettiin. Toiseksi 1700-luvulla oli varsin tavallista lukea vanhojakin uutisia. Ruotsin tapahtumista julkaistiin esimerkiksi vuosittain kronikoita, jotka kertoivat ajanjakson tärkeimmät uutiset. Kolmanneksi uutisten tehtävänä katsottiin olleen paitsi tiedonvälittämisen, myös opetusten ja varoitusten antamisen aivan kuten rahvaan arkkiveisuissakin.


title: Tidningar Utgifne Af et Sällskap i Åbo

text: "Åbo Tidningarin" painos jäi pariinsataan, kun samaan aikaan akatemian latinankielisten väitöskirjojen painos oli viisisataa. Lehden painosmäärä takasi, että kustantaja pääsi juuri ja juuri omilleen. Käytännössä lehden lukijakunta koostui samasta yleisöstä kuin tutkimustenkin, sillä lukeva yleisö oli keskittynyt Turun akatemian ympärille. Se koostui akatemian opettajista, ylioppilaista sekä kirkon ja valtion ylemmistä virkakunnista.


title: Frank Shorter

text: Frank Shorter (s. 31. lokakuuta 1947 München, Saksa) on yhdysvaltalainen kestävyysjuoksija ja maratonin olympiavoittaja syntymäkaupungissaan vuonna 1972.


title: Frank Shorter

text: Frank Shorter syntyi Münchenissä Yhdysvaltain miehitysjoukkojen kersantin poikana. Hän kävi Mount Hermonin koulua. Hänen ensimmäinen suuri voittonsa oli Yhdysvaltain yliopistojen (NCAA) mestaruus 10 000 metrillä Yalen yliopistossa vuonna 1969. Hän voitti ensimmäisen Yhdysvaltain mestaruutensa 5 000 metrillä vuonna 1970 ja Yhdysvaltain mestaruuden 10 000 metrillä vuosina 1971, 1974, 1975 ja 1977. Lisäksi hän on Yhdysvaltain maastojuoksumestari vuosilta 1970-1973 ja vuoden 1971 Pan-Amerikan mestari 10 000 metrillä ja maratonilla.


title: Frank Shorter

text: Shorter voitti olympiakultaa maratonilla Münchenin olympialaisissa vuonna 1972. Jo pian kymmenen kilometrin jälkeen hän nykäisi eron muihin juoksijoihin, juoksi toiset kymmenen kilometriä aikaan 30.06 ja lisäsi koko ajan tasaisesti etumatkaansa. Vaikka juoksu sujui ylivoimaiseen malliin, Shorteria eivät stadionilla odottaneetkaan voimakkaat suosionosoitukset, vaan vihellyskonsertti. Katsojien mielenilmauksen oli aiheuttanut hetkeä aikaisemmin maaliin juossut ulkopuolinen saksalainen opiskelija, joka oli mielestään pyrkinyt tuomaan kilpailuihin enemmän hauskuutta. Yleisö oli juhlinut häntä voittajana mutta sittemmin tajunnut petoksen, kun Shorter saapui stadionille. Shorter sijoittui viidenneksi 10 000 metrillä samoissa kisoissa.


title: Frank Shorter

text: Vuoden 1976 olympialaisissa Shorter saavutti vielä olympiahopeaa maratonilla Waldemar Cierpinskin viedessä voiton.


title: Frank Shorter

text: Shorter lopetti urheilu-uransa vuonna 1977 ja perusti oman urheiluvälineliikkeen. Urheilu-uransa jälkeen hän on toiminut myös television urheilukommentaattorina. Shorter on ollut myös Yhdysvaltain antidopingkomitean puheenjohtaja.


title: Heidi Suomi

text: Heidi Suomi (s. 2. tammikuuta 1975 Helsinki) on suomalainen urheilutoimittaja, uutisankkuri ja entinen yleisurheilija. Hänen päämatkansa oli 400 metriä, jolla hän voitti Suomen mestaruuden vuosina 1994 ja 1995. Seuratasolla hän edusti Helsingin Kisa-Veikkoja.


title: Heidi Suomi

text: Hän toimi MTV3:n "Tulosruudun" uutisankkurina ja urheilutoimittajana irtisanoutumiseensa huhtikuuhun 2008 saakka. Suomi on toiminut myös Yle TV2:n "Urheiluhullut"-visailuohjelman vakiojäseniä. Tällä hetkellä (v. 2018) hän juontaa Radio Novan viikonloppulähetystä lauantaisin kello 10–15. Suomi asuu Hämeenlinnassa.


title: Tulosruutu

text: Tulosruutu on MTV3:n päivittäinen urheilu-uutislähetys. Uutiset lähetettiin 2. marraskuuta 2013 – 2. helmikuuta 2017 nimellä "MTV Sport Uutiset".


title: Tulosruutu

text: "Tulosruutu" alkoi vuonna 1991 Kolmoskanavalla. "Tulosruutua" esitettiin aluksi vain sunnuntaisin "Seitsemän Uutisten" jälkeen. Ennen vuotta 1995 "Kymmenen Uutisten" yhteydessä oli urheiluosuus samassa lähetyksessä.


title: Tulosruutu

text: Vuosina 1993–1995 "Tulosruutua" lähetettiin neljästi viikossa: lauantaisin ja sunnuntaisin 19.10 ja 22.15.


title: Tulosruutu

text: Vuodesta 1995 lähtien "Tulosruutua" on lähetetty viikon jokaisena päivänä. Maanantain "Tulosruutua" on esitetty 29. joulukuuta 2008 saakka kello 21.10 "Yhdeksän Uutisten" jälkeen. Tiistaista perjantaihin "Tulosruutua" on esitetty "Kymmenen Uutisten" jälkeen kello 22.20. Syy maanantain "Tulosruudun" poikkeavaan alkamisaikaan oli maanantai-iltojen varaaminen elokuvailloiksi.


title: Tulosruutu

text: 5. tammikuuta 2009 alkaen "Tulosruutua" on lähetetty myös maanantaisin kello 22.20 "Kymmenen Uutisten" jälkeen, jotka puolestaan on lähetetty samasta päivästä alkaen myös maanantaisin kello 22.00. Maanantai-illan elokuva on esitetty Subilla 12. tammikuuta 2009 alkaen.


title: Tulosruutu

text: Syksystä 2006 kevääseen 2007 MTV3-kanavalla esitettiin lauantai-iltaisin elokuva kello 21.05 alkaen. "Kymmenen Uutiset" lähetettiin elokuvan välissä normaaliin aikaan kello 22.00 ja "Tulosruutu" vasta elokuvan jälkeen. Kesästä 2007 alkaen "Tulosruutua" on lähetetty jälleen myös lauantaisin heti "Kymmenen Uutisten" jälkeen.


title: Tulosruutu

text: "Tulosruutua" esitetään nykyisin seuraavasti:


title: Pirjo Nuotio

text: Pirjo Nuotio (entinen "Nuotio-Korhonen", o.s. "Nuotio", s. 1952) on suomalainen entinen uutisankkuri. Hän toimi MTV3:n uutisankkurina ja oli ammatissaan vuodesta 1983 saakka aina vuoden 2016 jouluun asti. MTV3:n vakituinen uutisankkuri hän on ollut vuodesta 1990 aina vuoteen 2016 asti, jolloin joulupäivänä 25. joulukuuta hän jäi eläkkeelle. Nuotio on koulutukseltaan puheterapeutti.


title: Pirjo Nuotio

text: Nuotio aloitti työt MTV:llä vuonna 1974. Tuolloin hän teki töitä televisiokuuluttajana. Vuonna 1983 hän siirtyi uutistoimitukseen. 1980-luvulta alkaen vuoteen 1990 Nuotio oli myös Mannerheimin Lastensuojeluliiton palveluksessa. Hän on edelleen mukana lastensuojelutyössä.


title: Pirjo Nuotio

text: Nuotion pro gradu -työ valmistui vuonna 1975 ja sen otsikko on "Eräiden toiminnallisten äänihäiriöiden kokeellisfoneettinen analyysi". Se on samalla hänen lisensiaatintyönsä.


title: Pirjo Nuotio

text: Nuotio esiintyy omana itsenään elokuvassa "Pahat pojat" (2003) ja televisiokuuluttajana elokuvassa "Lottovoittaja UKK Turhapuro" (1976).


title: Pirjo Nuotio

text: Nuotio palkittiin vuonna 2012 Suomalaisen Sanomalehtimiesliiton jakamalla Olli-palkinnolla.


title: Pirjo Nuotio

text: Nuotio on eronnut vuonna 1992, hänellä on kaksi aikuista lasta ja hän harrastaa golfia. Hän on seurustellut vuodesta 2004 teollisen muotoilijan Reijo Markun kanssa.


title: Marcus Calpurnius Bibulus

text: Marcus Calpurnius Bibulus (kuoli 48 eaa.) oli valtiomies ja sotilas Rooman tasavallan aikana. Hänet tunnetaan ehkä parhaiten Julius Caesarin vastustajana ja konsulikumppanina.


title: Marcus Calpurnius Bibulus

text: Bibulus oli Cato nuoremman vävy ja optimaattien kannattaja. Hänet valittiin konsuliksi Caesarin kanssa vuonna 59 eaa. Kun Bibulus yritti vastustaa Caesarin lakiehdotuksia, kävivät ihmiset häneen käsiksi ja hänen oli paettava kotiinsa. Lopun ajan konsulikaudestaan Bibulus piileskeli kotonaan. Caesarin kannattajat vitsailivatkin, että konsuleina olivatkin oikeasti "Julius ja Caesar".


title: Marcus Calpurnius Bibulus

text: Kun Caesar oli prokonsulina Galliassa, Bibulus kannatti Pompeiusta josta oli myös tullut Caesarin vihollinen. Pompeius sai hallita yksin konsulina Publius Clodius Pulcherin murhan jälkeen. Vuonna 48 eaa. Bibulus johti Pompeiuksen laivastoa Adrianmerellä. Hän sai tuhottua Caesarin laivasto, minkä takia Caesar jäi eristetyksi Epeirokseen. Caesar oli vähällä jäädä loukkuun, mutta sai Pompeiuksen kukistettua Farsaloksen taistelussa. Bibulus kuoli vuonna 48 eaa.


title: Vanhojenpäivä

text: Vanhojenpäivä () on lukion toiseksi viimeisen vuoden opiskelijoiden viettämä juhlapäivä, jonka tunnusomaisimpina piirteinä ovat pukeutuminen juhlapukuihin sekä tanssiesitys, "vanhojentanssit". Päivää vietetään perinteisesti abiturienttien penkinpainajaisia seuraavana päivänä (nykyisin yleensä vuoden seitsemännen viikon perjantaina) sen kunniaksi, että abiturienttien lopetettua koulutyönsä on lukion toinen luokka jäänyt koulun ylimmäksi.


title: Vanhojenpäivä

text: Vanhojenpäivänä oli ennen tapana pukeutua vanhahtavaan tyyliin ja esittää tanssiaistansseja harjoitellun koreografian mukaan. Nykyään usein ostetaan tai vuokrataan uusia tanssipukuja. Tanssiin osallistuminen ei kuitenkaan ole kenellekään pakollista. Päivän ohjelma vaihtelee kouluittain ja paikkakunnittain. Useilla kouluilla esitys järjestetään kahdesti, jolloin ensimmäinen esitys on yleensä noin keskipäivän aikaan koulun muille oppilaille ja jälkimmäinen iltapäivällä tai alkuillasta vanhempia varten. Tanssien jälkeen voidaan mennä ravintolaan syömään muiden vuosiluokkalaisten kanssa, jatkaa tanssimista nykymusiikin tahtiin tai lähteä risteilylle. Joissakin lukioissa juhla on kaksipäiväinen, jolloin niitä vietetään sekä torstaina että perjantaina.


title: Vanhojenpäivä

text: Nykyisellään vanhojenpäivä on muodostunut kalliiksi tapahtumaksi varsinkin tytöille perheineen. Puvun ostamisen tai vuokraamisen lisäksi myös kampaus, ehostus ja kengät kasvattavat budjettia. Vanhojenpäivän alkuperäinen ajatus oli pukeutua kotoa tai muualta löydettyihin käytettyihin vanhoihin pukuihin ja näyttää vanhukselta.


title: Vanhojenpäivä

text: Poikien asu on yleensä smokki, frakki tai saketti ja harvemmin historiallinen tai teatteripuku. Tytöillä on useimmiten leveähelmainen tanssimiseen sopiva iltapuku, mutta toiset valitsevat mieluummin cocktail-asun tai muuntyyppisen puvun. Joskus näkee myös kansallispukuja, suosittuihin malleihin kuuluu esimerkiksi muinaispuvuksi luokiteltu, näyttävä Tuukkalan puku.


title: Vanhojenpäivä

text: Suosittuja tyttöjen pukujen materiaaleja ovat esimerkiksi satiini, silkki ja sametti. Puvussa voi olla koristeita, kuten pitsiä, helmiä, kangasruusuja ja solmukkeita. Joillakin tytöillä on kuitenkin tavallinen iltapuku tanssiaispuvun sijaan vanhojen päivänä. Vanhantyylisen asun voi vuokrata, mutta ostettaessa tai itse ommeltaessa mielessä on usein historiallista pukua monikäyttöisempi asu, jota voi käyttää myöhemmin muunlaisissakin tilaisuuksissa. Pukuvalintojen on nähty kehittyneen jatkuvasti enemmän yhdysvaltalaisen prom-perinteen suuntaan.


title: Vanhojenpäivä

text: Suosituimpia tyttöjen kampauksia ovat erilaiset nutturat, sillä tällainen kampaus kestää pitkään. Myös erilaiset kiharakampaukset ovat yleisiä, ja hiuksiin voidaan kiinnittää koristeita. Jo aamulla tehdään iltaehostus sen sijaan, että ehostusta muutettaisiin päivän aikana.


title: Vanhojenpäivä

text: Joskus vanhojentansseissa voidaan nähdä tyttöparin osana myös smokkiin, frakkiin tai muuhun vastaavaan pukeutunut tyttö.


title: Vanhojenpäivä

text: Vanhojentansseissa esitettäviä tansseja on useita, ja ne vaihtelevat kouluittain. Perinteisesti valikoimaan on kuulunut vanhoja salonkitansseja, 1900-luvun vaihteen muotitansseja sekä 1920- ja 1930-luvun tansseja. Perinteisiä tansseja ovat muun muassa:Tansseja aletaan yleensä harjoitella erikseen sitä varten luodulla liikunnan soveltavalla kurssilla. Nykyisin on tullut tavaksi kehittää lisäksi vuosiluokan oma tanssi, joka yleensä poikkeaa tanssiaisten muusta linjasta sekä koreografian että musiikkivalinnan osalta. Nämä ovat tavanomaisesti olleet kollaaseja tunnetuista populaarimusiikin kappaleista.


title: Vanhojenpäivä

text: Alkujaan pukukoodia ei mielletty niin tiukaksi, vaan puvuksi kelpasi esimerkiksi vanha suvun frakki. Vanhat tanssit saivat vahvan asemansa koulujen opetussuunnitelmissa 1970- ja 1980-luvun vaihteessa, josta lähtien ne ovat olleet jokavuotinen perinne.


title: Vanhojenpäivä

text: Helsingin jäähallissa järjestettiin vuonna 2005 Helsingin kaupungin kaikkien suomenkielisten lukioiden yhteiset vanhojen päivän tanssit. Myös ainakin Oulussa, Jyväskylässä, Lahdessa, Joensuussa, Hämeenlinnassa, Kokkolassa, Rovaniemellä sekä Imatralla järjestetään perinteisesti kaikkien lukioiden yhteinen tanssiesitys.


title: Vanhojenpäivä

text: Espoon areenassa järjestettiin vuonna 2008 epävirallisesti Suomen suurimmat vanhojentanssit. Espoon 550-juhlavuoden kunniaksi areenalla tanssi yhteensä 1 478 nuorta, eli 739 paria kolmestatoista espoolaisesta lukiosta sekä myös Kauniaisten lukiosta. Säestyksen yhteensä 14 tanssiin tarjosi Tapiola Sinfonietta.


title: Luettelo Tähtien sodan sivuhahmoista

text: Tämä on luettelo Tähtien sodan sivuhahmoista.


title: Luettelo Tähtien sodan sivuhahmoista

text: Stass Allie on jediritari, joka taistelee kloonisodissa. Hän on jedimestari Adi Gallian serkku. Allie osallistuu Geonosiksen taisteluun, ja toimii sodan aikana jedikenraalina. Hänestä tulee jedineuvoston jäsen Adi Gallian kuoltua. Sodan loppupuolella hän saapuu klooniarmeijan kanssa Saleucamiin ja kukistaa sitä miehittäneet konfederaation sotajoukot. Taistelun päätyttyä hän tarkkailee taistelukenttää BARC-kiiturilla, mutta hänen komennossaan olevat kloonisotilaat saavat käsky 66:n. Kloonikomentaja Neyo ja hänen siipimiehensä avaavat tulituksen kohti Allien kiituria, joka räjähtää kappaleiksi. Allien ruumis ja kiiturin jäännökset putoavat vesilammikkoon.


title: Luettelo Tähtien sodan sivuhahmoista

text: Stass Allieta esittää "" Lily Nyamwasa, ja "" hän esiintyy tietokoneanimaatiohahmona.


title: Luettelo Tähtien sodan sivuhahmoista

text: Sim Aloo on keisari Palpatinen neuvonantaja. Hän aloittaa poliittisen uransa senaattori Palpatinen avustajana, ja lopulta kohoaa yhdeksi imperiumin vaikutusvaltaisimmista henkilöistä. Aloo saapuu Kuolemantähdelle Palpatinen ja tämän hoviväen kanssa, ja menehtyy taisteluaseman tuhossa Endorin taistelussa.


title: Luettelo Tähtien sodan sivuhahmoista

text: Sim Aloo nähdään "Jedin paluussa" yhtenä Palpatinen hoviväen jäsenistä. Hänen nimensä paljastettiin "Star Wars: Costumizable Card Game" -korttipelissä.


title: Luettelo Tähtien sodan sivuhahmoista

text: Mas Amedda on Champala-planeetalta kotoisin ollut humanoidi, joka on Galaktisen tasavallan senaatin varapuhemies. Hän aloittaa poliittisen uransa kotiplaneettansa senaattorina, mutta Eriadun kauppakokouksen seurauksena kohoaa ylikansleri Finis Valorumin avustajaksi ja senaatin varapuhemieheksi. Hän jatkaa uraansa varapuhemiehenä kansleri Palpatinen valtakaudella. Hän osallistuu senaatin erityisistuntoon, jossa Palpatine julistaa tasavallan imperiumiksi, ja pian tämän jälkeen näkee Palpatinen ja Yodan valosapelitaistelun. Amedda luultavasti tiesi, että Palpatine on sithlordi Darth Sidious. Hänen lopullisesta kohtalostaan ei ole tietoa, mutta nähtävästi hänen tehtävänsä annettiin suurvisiiri Sate Pestagelle.


title: Luettelo Tähtien sodan sivuhahmoista

text: Mas Ameddaa esittää "" ja "Sithin kostossa" Jerome Blake, ja "Kloonien hyökkäyksessä" David Bowers. "Sithin koston" kuvitettu opas vihjaa, että galaktisen sisällissodan aikana Palpatine murhautti Ameddan.


title: Luettelo Tähtien sodan sivuhahmoista

text: Wedge Antilles -hahmoa esitti Denis Lawson. Wedgen piti esiintyä vain alkuperäisessä "Tähtien sota" -elokuvassa, mutta hänestä tuli sen verran suosittu, että hän esiintyi myös seuraavissa elokuvissa.


title: Luettelo Tähtien sodan sivuhahmoista

text: Wedge on kotoisin Corellian aurinkokunnasta. Hänestä tulee orpo teini-ikäisenä avaruusrosvojen tapettua hänen vanhempansa. Hän ostaa vakuutusrahoilla kevyen, vakiomallisen rahtialuksen ja koettaa avata laillisen kuljetusbisneksen, mutta joutuu pian salakuljettamaan aseita Kapinaliitolle.


title: Luettelo Tähtien sodan sivuhahmoista

text: 16-vuotiaana hän hyppää X-siipisen ohjaamoon. 19-vuotiaana hän tapaa Luke Skywalkerin juuri ennen Yavinin taistelua. Wedge osallistuu taistelun jälkeen Hothin ja Endorin taisteluihin. Viisi vuotta Endorin taistelun jälkeen hän johtaa Rogue Squadronia suuramiraali Thrawnia vastaan. Myöhemmin Wedge menee naimisiin Ialle Wesserin kanssa, ja he saavat lapsia. Tätä ennen hänellä kehittyy kestämätön suhde Qwi Xuxin kanssa.


title: Luettelo Tähtien sodan sivuhahmoista

text: Aikana hieman ennen "Imperiumin vastaiskua" Wedge on pienen laivueen kanssa tuhoamassa kolmea imperiumin rahtialusta Geonosis-planeetan asteroidi renkaassa. Kun Wedge saa voimakkaan osuman X-siipeensä tuhottuaan yhden imperiumin rahtialuksista, hän ja hänen R5-droidinsa haaksirikkoutuivat Geonosikselle, jossa he joutuivat taistelemaan imperiumin sotilaita ja käsky 66:lta säilyneitä kauppaliiton taisteludroideja vastaan. Wedge ja hänen droidinsa löytävät ja korjaavat Obi-Wan Kenobin aluksen, jolla tämä oli haaksirikkoutunut Geonosikselle "". Wedge pakenee aluksella ja tuhoaa loput imperiumin rahtialuksista. Tämä paljastuu "Star Wars Rogue Squardon" -pelisarjan kolmannessa osassa.


title: Luettelo Tähtien sodan sivuhahmoista

text: Yuuzhan Vong -invaasion aikana Wedge toimii neuvonantajana Rogue Squadronin uudelle komentajalle Gavin Darklighterille, joka oli 34 vuotta aikaisemmin Yavinin taistelussa Darth Vaderin käsissä kuolleen Biggs Darklighterin serkku. Wedge on myös kuvitteellinen hahmo "Final Fantasy" -videopelisarjassa.


title: Luettelo Tähtien sodan sivuhahmoista

text: Bene on jedimestari Cin Dralligin oppilas "ssa". Cinilla on myös toinen padawan, Serra Keto, joka on hieman Beneä vanhempi. Darth Vader tappaa Benen ja Cin Dralligin Coruscantin Jeditemppelissä.


title: Luettelo Tähtien sodan sivuhahmoista

text: Shann Childsen on alkuperäisellä Kuolemantähdellä palvellut keisarillinen upseeri. Hän komentaa selliosasto AA-23:n vartijoita, kun Luke Skywalker, Han Solo ja Chewbacca saapuvat sinne pelastaakseen prinsessa Leia Organan. Keisarilliset yrittivät pysäyttää kapinalliset, mutta seuranneessa tulitaistelussa Childsen ja hänen miehensä saavat surmansa. Childsen itse joutuu Han Solon ampumaksi.


title: Luettelo Tähtien sodan sivuhahmoista

text: Shann Childsen esiintyy "Uudessa toivossa" nimettömänä keisarillisena upseerina, mutta hänen nimensä paljastettiin "Star Wars Customizable Card Game" -korttipelissä.


title: Luettelo Tähtien sodan sivuhahmoista

text: Bruck Chun on jedi, joka inhoaa Obi-Wan Kenobia ja kääntyy pimeälle puolelle Qui-Gon Jinnin entisen oppilaan Xanatoksen käännyttämänä. Kirjassa "" Obi-Wan ja Bruck taistelevat, ja Bruck putoaa kalliolta alas ja kuolee. Obi-Wan syyttää tapahtumasta pitkään itseään, koska hän yritti pelastaa Bruckin, mutta ei onnistunut. Chun ensiesiintyminen oli kirjassa "".


title: Luettelo Tähtien sodan sivuhahmoista

text: CC-2224, lempinimeltään Cody, on kloonikomentaja, joka palvelee kloonisodan aikana Obi-Wan Kenobin alaisuudessa. Hän osallistuu sodan aikana lukemattomiin taisteluihin esimerkiksi Geonosiksessa, Koorivarissa, Praesitlynissä, Rendilissä, Boz Pityssä, Aargonarissa ja Cato Neimoidiassa. Taisteluiden aikana hän ystävystyy Obi-Wan Kenobin kanssa. Utapaun taistelun aikana Codyn johtamat kloonisotilaat kukistavat Itsenäisten aurinkokuntien konfederaation droidiarmeijan, mutta hieman kenraali Grievousin tuhoutumisen jälkeen hän saa kansleri Palpatinelta käsky 66:n. Cody joutuu kääntymään vanhaa ystäväänsä vastaan, mutta hänen yrityksensä tappaa Kenobi epäonnistuu. Jedimestari onnistuu pakenemaan, mutta Cody ja hänen miehensä valloittavat Utapaun ja jatkavat sotilasuraansa keisarillisessa armeijassa.


title: Luettelo Tähtien sodan sivuhahmoista

text: Komentaja Cody esiintyi "Sithin kostossa" ääninäyttelijänään Temuera Morrison. Kaikkien muiden kloonisotilaiden tavoin Cody toteutettiin täysin tietokoneanimaatiolla, mutta yhdessä kohtauksessa hänellä on digitaalisesti liitetty Morrisonin pää.


title: Luettelo Tähtien sodan sivuhahmoista

text: Natasi Daalan pyrkimyksenä on yhdistää Imperiumin sotavoimat jälleen yhden lipun alle. Hän komentaa neljää tähtituhoojaa. Ennen keisarin kuolemaa hän on suurmoffi Tarkinin rakastajatar. Natasi Daalan komentaman neljän tähtituhoojan alkuperäinen tehtävä on suojella mustista aukoista koostuvan rypään keskellä sijaitsevaa tutkimuslaitosta, jossa Kuolontähti ja Aurinkomoukari kehitettiin. Hän ei edes tiennyt Imperiumin tuhosta ennen kuin maustekaivokselta paennut Han Solo vahingossa löysi paikan ja toi tiedon Imperiumin lopusta. Daalan loi kirjailija Kevin J. Anderson.


title: Luettelo Tähtien sodan sivuhahmoista

text: Giddean Danu on yksi harvoista Galaktisen senaatin jäsenistä, jotka eivät kannata kansleri Palpatinea. Hän pitää useita kokouksia muiden samaa mieltä olevien senaattorien, kuten Bail Organa, Male-Dee, Padmé Amidala, Fang Zar ja Mon Mothma, kanssa Palpatinen pahasta ylivallasta. Hän esiintyy elokuvassa "".


title: Luettelo Tähtien sodan sivuhahmoista

text: Biggs Darklighter esiintyy alkuperäisessä "Tähtien sota" -elokuvassa, jossa hahmoa esittää Garrick Hagon.


title: Luettelo Tähtien sodan sivuhahmoista

text: Biggs on Luke Skywalkerin paras ystävä aavikkoplaneetta Tatooinella. Hän liittyy keisarilliseen akatemiaan ryhtyäkseen Imperiumin lentäjäksi, mutta loikkaa Kapinaliiton puolelle. "Star Wars Special Editionissa" on uusi kohtaus, jossa Biggs kohtaa Yavin 4:ssa Kapinaliiton päämajassa Luken. Biggs osallistuu Yavinin taisteluun ja jopa pelastaa Luken hengen, mutta kuolee Kuolemantähden kuilussa, kun Darth Vader tuhoaa hänen X-siipisensä.


title: Luettelo Tähtien sodan sivuhahmoista

text: Biggsillä on suurempi rooli elokuvan varhaisemmissa versioissa. Monia Biggsin ja Luken välisiä kohtauksia leikattiin pois elokuvan lopullisesta versiosta, kuten kohtaus, jossa Biggs yrittää houkutella Luken liittymään Kapinaliittoon. Kohtaus tapahtui elokuvan sarjakuvaversiossa.


title: Luettelo Tähtien sodan sivuhahmoista

text: Expanded Universessä Biggsillä on Gavin Darklighter -niminen serkku. Gavinista tulee lopulta Rogue Squadronin johtaja. Biggs on myös hahmo "Final Fantasy" -videopelisarjassa.


title: Luettelo Tähtien sodan sivuhahmoista

text: Delvardus on keisarillisessa avaruuslaivastossa palvellut upseeri, mutta Endorin taistelun jälkeen hän ryhtyy sotalordiksi. Hän ottaa itselleen tittelin ”valtakenraali” ja perustaa päämajansa planeetalle, joka sijaitsee lähellä galaksin keskusta. Hän joutuu pian taisteluun sotalordeja Harrskia ja Teradocia vastaan, jotka myös haluavat saada haltuunsa imperiumin rippeiden sotavoimat. Keisari Palpatinen palattua kloonina Delvardus alkaa taistella Uutta tasavaltaa vastaan ja saa amiraalin arvonimen. Hänen johdollaan keisarillinen avaruuslaivasto pommittaa Metellos-planeettaa ja tappaa samalla viisi miljardia siviiliä. Palpatinen lopullisen tuhoutumisen jälkeen Delvardus kuitenkin ryhtyy jälleen sotalordiksi. Hän rakentaa lippulaivakseen supertähtituhoojan, joka nimitetään "Yön vasaraksi".


title: Luettelo Tähtien sodan sivuhahmoista

text: Kahdeksan vuotta Endorin taistelun jälkeen Delvardus on kolmentoista voimakkaimman sotalordin joukossa. Amiraali Daala kutsuu hänet ja muut sotalordit neuvottelemaan aikeistaan hyökätä Uutta tasavaltaa vastaan. Sotalordit kieltäytyvät yhteistyöstä, jolloin pettynyt Daala teloittaa heidät äärimmäisen myrkyllisellä hermokaasulla. Delvardus yrittää tappaa Daalan veitsellä, mutta menehtyy hermokaasun vaikutuksen alaisena.


title: Luettelo Tähtien sodan sivuhahmoista

text: Delvardus esiintyi Kevin J. Andersonin kirjoittamassa kirjassa "Tuhonmiekka". Hahmon taustasta kerrottiin tietoteoksessa "The New Essential Chronology".


title: Luettelo Tähtien sodan sivuhahmoista

text: Dorsk 81 on yksi ensimmäisistä oppilaista Luke Skywalkerin perustamassa jediakatemiassa. Alun perin Dorsk 81 on kotoisin klooniplaneetta Khommista. Kaikki Khommin asukkaat ovat sukupuolettomia eivätkä voi lisääntyä muuten kuin kloonaamalla. Kukaan Khommin asukkaista ei osaa käyttää Voimaa, lukuun ottamatta Dorsk 81:tä, koska alkuperäisetkään Khommin asukkaat, joiden klooneja muut ovat, eivät osanneet. Häntä syrjitään tämän takia, koska hän poikkeaa muista. Ainoastaan Dorsk 82 kunnioittaa häntä ja hän uskoo, että Dorsk 81:stä voisi tulla myöhemmin jediritari. Niinpä hän liittyy Skywalkerin jediakatemiaan.


title: Luettelo Tähtien sodan sivuhahmoista

text: Dorsk 81 tutustuu pian Kyp Durroniin, josta tulee hänen paras ystävänsä. Yhdessä he matkustavat Khommiin, koska Dorsk 81 uskoo, että hänen kansansa arvostaisi häntä jedinä. Hänen kansansa ei kuitenkaan ole kovin iloisia hänen paluustaan. Dorsk 81 kehottaa heitä puolustamaan planeettaansa amiraali Daalan tulevilta hyökkäyksiltä, mutta Khommin asukkaat eivät kuuntele.


title: Luettelo Tähtien sodan sivuhahmoista

text: Palattuaan jediakatemiaan Dorsk 81:lle selviää, että mestari Skywalker oli poissa ja seitsemäntoista vara-amiraali Pellaeonin käskyssä olevaa tähtituhoajaa valmistautuivat tuhoamaan jeditemppelin. Jedioppilaat yhdistävät voimansa Dorsk 81:teen, joka onnistuu tuuppaamaan koko laivueen toiselle puolelle aurinkokuntaa. Tämän tehtyään Dorsk 81 kuitenkin menehtyy rasitukseen.


title: Luettelo Tähtien sodan sivuhahmoista

text: Cin Drallig on jedi ja legendaarinen valosapelin käyttäjä Galaktisen tasavallan aikaan. Hän kouluttaa jeditemppelissä kehittynyttä valosapelitaistelua kreivi Dookun erottua. "" Cin ja hänen oppilaansa Serra Keto ovat jätetty vastuuseen jeditemppelin nuorista. Darth Vaderin saapuessa temppeliin hän tappaa heti Cinin ja tämän toisen oppilaan Benen. Taistelu tallentuu hologrammille, jonka Obi-Wan Kenobi myöhemmin katsoo.


title: Luettelo Tähtien sodan sivuhahmoista

text: Cin Drallig on Kaikkien tyylien, paitsi Vaapadin mestari. Hänen perustyylinsä on kuitenkin Niman, jonka peruselementti on suuri nopeus. Hän on jeditemppelin paras miekkamestari, vaikka ei ollutkaan jedineuvostossa. Cinin valosapeli on vihreän värinen. Cin Drallig oli mestari Yodan oppilas. Cin opettaa tuhansia jedejä, kuten Obi-Wan Kenobia ja Anakin Skywalkeria.


title: Luettelo Tähtien sodan sivuhahmoista

text: "Sithin kosto" -elokuvassa Ciniä näyttelee Nick Gillard. Videopelissä "" Serra ja Cin ovat pelattavia hahmoja bonustehtävissä ja kaksintaistelu-pikkupelissä.


title: Luettelo Tähtien sodan sivuhahmoista

text: Dyer on Galaktisen imperiumin armeijassa palvellut eversti, joka on Endorin taistelun aikana keisarillisen bunkkerin komentaja. Kun kapinalliskommandot tunkeutuvat bunkkeriin, Dyer vaatii heitä antautumaan. Han Solo kuitenkin paiskaa räjähteitä sisältäneen repun kohti Dyeria, ja iskun voimasta keisarillinen eversti putoaa reaktorikuiluun.


title: Luettelo Tähtien sodan sivuhahmoista

text: Eversti Dyer esiintyy nimettömänä keisarillisena upseerina "Jedin paluussa", mutta hänen nimensä paljastettiin "Star Wars Customizable Card Game" -korttipelissä. Hahmoa esittää äänisuunnittelija Ben Burtt, ja pudotessaan kuiluun Dyer päästää kuuluisan Wilhelm-huudon. Dyer on luultavasti nimetty yhdysvaltalaisen everstin Robert Henry Dyerin mukaan.


title: Luettelo Tähtien sodan sivuhahmoista

text: Bant Eerin on jedimestari Obi-Wan Kenobin lapsuudenystävä. Kit Fisto ottaa hänet oppilaakseen Bantin ensimmäisen jedimestarin, Tahlin, menehdyttyä. Bant on kotoisin Mon Calamari -planeetalta. Hän pitää uimisesta. Bant melkein kuolee Xanatoksen, Qui-Gon Jinnin pimeälle puolelle kääntyneen oppilaan, takia. Obi-Wan onnistuu kuitenkin pelastamaan Bantin. Geonosiksen taistelun aikana Bant lentää jedi-tähtihävittäjää avaruustaistelussa planeetan yläpuolella yhdessä Adi Gallian ja Adin entisen jedi-padawanin Siri Tachin kanssa. Bant kuolee Palpatinen suuressa jedi-puhtistuksessa.


title: Luettelo Tähtien sodan sivuhahmoista

text: Sun Fac oli geonosislainen, joka toimii kotiplaneettansa arkkiherttuan Poggle Vähäisemmän avustajana. Fac osallistuu Obi-Wan Kenobin, Anakin Skywalkerin ja Padmé Amidalan epäonnistuneeseen teloitusyritykseen, ja Geonosiksen taistelun aikana hän yrittää paeta planeetalta. Kloonikommando RC-1207 (joka tunnetaan myös Delta 07:na ja lempinimellä Sev) kuitenkin onnistuu ampumaan hänen avaruushävittäjänsä, ja Sun Fac kuolee räjähdyksessä. Sun Fac esiintyy "" ja "ssa".


title: Luettelo Tähtien sodan sivuhahmoista

text: Kit Fisto on Galaktisen tasavallan aikana elänyt jedimestari. Hän on Mace Windun, Agen Kolarin ja Saesee Tiinin mukana pidättämässä ylikansleri Palpatinea, kun he olivat saaneet tietää tämän olevan sith. Fisto kuitenkin menehtyy. Elokuvassa Palpatine viiltää hänen rintakehänsä valosapelilla, mutta kirjassa Anakin Skywalker näkee tämän optimistisen jedimestarin hymyilevän pään Palpatinen pöydällä. Kit Fiston valomiekka on vihreä.


title: Luettelo Tähtien sodan sivuhahmoista

text: Gantoris oli ensimmäinen oppilas Luke Skywalkerin perustamassa jediakatemiassa. Alun perin hän on kotoisin Eol Sha –planeetalta. Skywalker valitsee Gantoriksen ensimmäiseksi oppilaakseen, koska tällä on kyky ennustaa maanjäristykset.


title: Luettelo Tähtien sodan sivuhahmoista

text: Gantoris testaa Skywalkeria, sillä hän pelkää, että kyseessä olisi hänen unissaan esiintyvä ”pimeyden mies”, joka näyttäisi Gantorikselle mahtavia voimia ja sitten tappaisi tämän. Nuori jedimestari suoriutuu kaikista Gantoriksen testeistä ja samalla lupaa siirtää Gantoriksen kansan turvallisemmalle Dantooine-planeetalle.


title: Luettelo Tähtien sodan sivuhahmoista

text: Kun Skywalker saa lisää oppilaita ja perustaa akatemian Yavin 4:ään, Gantoris näkee taas unissaan ”pimeyden miehen”. Mies paljastui sithlordi Exar Kunin hengeksi. Kun kertoi Gantorikselle kuinka rakentaa erityinen valosapeli. Gantoris rakentaa sapelin ja haastaa mestari Skywalkerin kaksintaisteluun. Skywalker on ihmeissään, kun hänen oppilaansa oli jo rakentanut valosapelin ilman asianmukaista harjoitusta ja jopa käsitteli asetta taitavasti. Skywalker voittaa oppilaansa käyttämällä Voimaa, jolla hän ottaa aseen Gantoriksen kädestä.


title: Luettelo Tähtien sodan sivuhahmoista

text: Exar Kunin henki kuitenkin vainoaa vielä nuorta oppilasta, sanoen, että hän haluaa Gantoriksen päästävän vihansa avulla Kunin hengen vapaaksi, jotta hän voisi tuoda taas kaaosta galaksiin. Gantoris yrittää rauhoittaa itseään lausumalla jedilakia, mutta Kun näyttää hänelle näkyjä tulevaisuudesta, jossa amiraali Daala murha Gantoriksen väen. Gantoris raivostuu ja yrittää hyökätä Kunin hengen kimppuun. Gantoris löydetään kuolleena, ja hänen ruumis on palanut mustaksi. Järkyttynyt Skywalker toteaa oppilailleen, että heidän täytyy varoa pimeää puolta.


title: Luettelo Tähtien sodan sivuhahmoista

text: Tarados Gon on Klatooinesta kotoisin oleva jedimestari Galaktisen tasavallan aikaan. Hän on yksi jedeistä, jotka osallistuivat Mace Windun johdolla Obi-Wan Kenobin, Anakin Skywalkerin ja Padmé Amidalan pelastusretkeen. Hän selviytyy Geonosiksen areenalta, mutta kuolee pian aluksensa räjähdettyä.


title: Luettelo Tähtien sodan sivuhahmoista

text: Greedo on palkkionmetsästäjä, joka työskentelee yleensä Jabba the Huttille. Hän kuolee Tatooinen Mos Eisleyssä Han Solon ammuttua häntä.


title: Luettelo Tähtien sodan sivuhahmoista

text: Kenraali Grievous on alun perin matelijamainen kaleesh-avaruusolento Kalee-planeetalta, josta tuli kyborgi ja droidiarmeijan komentaja. Grievious tappaa lukuisia jedejä, ja hän itse kuolee Utapau-planeetalle taistellessaan Obi-Wan Kenobia vastaan. Hahmo teki ensiesiintymisensä "" -piirrossarjassa ja on sittemmin esiintynyt useissa kloonisotaan sijoittuvissa "Tähtien sota" -romaaneissa ja -sarjakuvissa. Merkittävimmän esiintymisensä hän kuitenkin teki elokuvassa "". Grievous on englannin kieltä ja merkitsee ”hirvittävää” tai ”karmivaa”.


title: Luettelo Tähtien sodan sivuhahmoista

text: Rute Gunnay on ruskeisiin vaatteisiin pukeutunut neimoidialainen liikemies, joka on Nute Gunrayn ja Rune Haakon henkilökohtainen avustaja kloonisotien aikana. Hän on Mustafarissa, kun Darth Vader saapuu konfederaation linnoitukseen tappaakseen separatistijohtajat. Vader tappaa kaikki separatistit, mukaan lukien Gunnayn.


title: Luettelo Tähtien sodan sivuhahmoista

text: Rute Gunnayn nimi on Nute Gunrayn ja Rune Haakon nimien yhdistelmä. Hahmo esiintyy "Sithin kostossa" esittäjänään Colin Ware.


title: Luettelo Tähtien sodan sivuhahmoista

text: Rune Haako on rodultaan neimoidialainen. Hän kohoaa Kauppaliitossa asevoimien asustusupseeriksi ja varakuningas Nute Gunrayn lainopilliseksi neuvonantajaksi. Hänen tiedetään kohdelleen virkaveljiään halveksittavina kilpailijoina. Hän esiintyu Episodeissa I–III ja kohtaa loppunsa Darth Vaderin valomiekasta Mustafarilla.


title: Luettelo Tähtien sodan sivuhahmoista

text: A’Sharad Hett on entisen jedin, Sharad Hettin poika Vanhan Tasavallan aikaan. Sharad Hett oli kuitenkin liittynyt Hiekkakansan heimoon, minkä joukkoon A’Sharadkin syntyi. Hänen isänsä opettaa hänelle jedien taitoja ja A’Sharad jopa rakentaa oman valosapelinsa Jawoilta saamiltaan osilta. Kun jedineuvosto saa tietää, että Sharad Hett on elossa Tatooinella, he lähettivät Ki-Adi-Mundin tutkimaat tapausta. Samaan aikaan myös musta jedi ja palkkionmetsästäjä Aurra Sing on lähetetty tappamaan vanhempi Hett. Tapaus johtaa vanhemman Hettin kuolemaan, mutta Ki-Adi-Mundi onnistuu pelastamaan A’Sharadin ja viemään hänet jeditemppeliin, missä hän ottaa pojan oppilaakseen päättääkseen tämän koulutuksen.


title: Luettelo Tähtien sodan sivuhahmoista

text: A’Sharad ottaa myöhemmin osaa tehtävään, jossa hänet yhdessä Adi Gallian ja Ki-Adi-Mundin kanssa lähetetään etsimään Aurra Sing kaksi vuotta Naboon taistelun jälkeen. Vuosia myöhemmin Hett myös taistelee Kloonisodissa.


title: Luettelo Tähtien sodan sivuhahmoista

text: Palpatinen suurten jedivainojen aikaan A’Sharad palasi takaisin Tatooinelle, missä hän liittyy uudestaan Hiekkakansan joukkoon.


title: Luettelo Tähtien sodan sivuhahmoista

text: San Hill oli InterGalaktisen pankkiklaanin puheenjohtaja kloonisodan aikana. Hän oli Muunilinst-planeetalta kotosin oleva laiha ja kalpeaihoinen humanoidi, jolla on pitkä ja kapea pää. Hän on kreivi Dookun kannattaja ja liittyy Itsenäisten aurinkokuntien konfederaatioon. Hill osallistuu Geonosiksessa pidettyyn separatistijohtajien kokoukseen, jossa pankkiklaani liittyy konfederaation puolelle. Hän onnistuu pakenemaan Geonosiksen taistelusta ja vetäytyy kotiplaneetalleen Muunilinstiin. Juuri San Hill rahoittaa gen’dai-palkkionmetsästäjä Durgen elvytyksen ja kaleeshien sotalordin Grievousin kyborgiruumiin.


title: Luettelo Tähtien sodan sivuhahmoista

text: Kloonisodan aikana tasavalta hyökkää Muunilinstiin ja Hill johtaa separatistien droidiarmeijoita planeetan pääkaupungissa Harnaidanissa sijainneessa komentokeskuksessa. Obi-Wan Kenobin johdolla kloonisotilaat nujertavat konfederaation sotajoukot ja vangitsevat Hillin. Hän kuitenkin onnistuu pakenemaan, ja hänestä tulee separatistineuvoston jäsen. Hill on Mustafarissa, kun Darth Sidious lähettää uuden oppipoikansa Darth Vaderin ”pitämään huolta” separatistijohtajista. Sidiousin käskyjä totteleva Vader saapuu konfederaation linnoitukseen ja surmaa kaikki separatistineuvoston jäsenet, mukaan lukien Hillin.


title: Luettelo Tähtien sodan sivuhahmoista

text: San Hill teki ensiesiintymisensä "". Elokuvassa hänen ainoa vuorosanansa on ”"The Banking Clan will sign your treaty."” Hillin ääninäyttelijä "Kloonien hyökkäyksessä" on Chris Truswell ja "issa" Corey Burton. Hillillä ei ole vuorosanoja "", ja hänen kuolinkohtauksensa leikattiin elokuvan lopullisessa versiossa.


title: Luettelo Tähtien sodan sivuhahmoista

text: Bertroff Hissa on tuntemattomaan humanoidirotuun kuuluva korkea-arvoinen keisarillinen kuvernööri, joka johtaa suurmoffien keskuskomiteaa. Komitean tarkoituksena on syöstä vallasta Coruscantin turvallisuuspäällikkö Ysanne Isard, joka on Endorin taistelun jälkeen julistautunut keisarinnaksi. Hissa ja muut komitean jäsenet väittävät valheellisesti keisarillisen sotalordin Trioculusin olevan keisari Palpatinen poika, ja täten imperiumin laillinen hallitsija. Hän myös värvää joukon huijareita, jotka esiintyvät ”pimeän puolen profeettoina” tunnetuina mustina jedeinä. Hänen suunnitelmansa kuitenkin epäonnistuvat Luke Skywalkerin ja muiden kapinallissankareiden ansiosta. Trioculus saa surmansa, ja ”pimeän puolen profeetat” vangitsevat kaikki suurmoffien keskuskomitean jäsenet. Ainoastaan Hissa onnistuu pakenemaan, ja hän vetäytyy Yavin 4 -kuuhun löytääkseen jedien rakentaman muinaisen kaupungin. Hän kuitenkin joutuu saamiensa väärien tietojen vuoksi ansaan ja kuolee pudottuaan laavakuiluun.


title: Luettelo Tähtien sodan sivuhahmoista

text: Suurmoffi Hissa esiintyy Paul ja Hollace Davisin kirjoittamassa "Jedi Prince" -kirjasarjassa. Kirjojen saaman epäsuosion vuoksi hahmo ei ole esiintynyt muussa Expanded Universessa.


title: Luettelo Tähtien sodan sivuhahmoista

text: Jeratai on keisarillisessa avaruuslaivastossa palvellut upseeri. Hän on mukana keisarillisessa väliaikaisessa hallintoneuvostossa, joka perustettiin hallitsemaan imperiumin rippeitä keisari Palpatinen kloonin kuoltua. Hän on ollut mukana keisarillisen henkivartiokaartin jäsenen Carnor Jaxin suunnitelmassa sabotoida Palpatinen klooneja. Kun neuvoston puhemies Xandel Carivus julistautuu keisariksi ja lakkauttaa neuvoston, Jeratai joutuu vankilaan. Carivusin kuollessa Jeratai joko joutuu Uuden tasavallan vangiksi tai henkivartija Kir Kanosin murhaamaksi.


title: Luettelo Tähtien sodan sivuhahmoista

text: Amiraali Jeratai nähdään vuosien 1997–1998 välisenä aikana julkaistussa "Crimson Empire II: Council of Blood" -sarjakuvassa.


title: Luettelo Tähtien sodan sivuhahmoista

text: Jerec on imperiumia palvellut musta jedi. Hänen yleisesti uskotaan olevan sokeana syntynyt ihminen, mutta todellisuudessa Jerec oli miraluka-humanoidi, joka käyttää naamiota peittääkseen tyhjät silmäkuoppansa. Hän kuitenkin kykeni ”näkemään” Voiman avulla.


title: Luettelo Tähtien sodan sivuhahmoista

text: Jerec syntyy rotunsa kotiplaneetalla Alpheridiesilla vanhan tasavallan viimeisinä vuosikymmeninä. Jerecin ottaa padawanikseen jedimestari Jocasta Nu, joka on löytänyt nuoren miralukan toimiessaan Alpheridiesilla arkeologina. Jediritariksi noustessaan Jerec ottaa oppilaakseen Ameesa Darysin ja saa jedimestarin arvonimen. Kloonisodan aikoihin Jerec matkustaa galaksin laidalla etsiäkseen muinaisia jediaarteita. Palatessaan hän saa selville, että jediritarikunta on tuhottu ja tasavallan tilalle on perustettu Galaktinen imperiumi. Välttyäkseen keisarillisten jedivainoilta Jerec kääntyy pimeälle puolelle ja ryhtyy palvelemaan keisari Palpatinea.


title: Luettelo Tähtien sodan sivuhahmoista

text: Jerec muodostaa itselleen seitsemän mustan jedin ryhmän, johon kuuluivat Yun, Gorc, Pic, Maw, Boc, Sariss sekä Jerec itse. Joukko tunnettiin epävirallisesti yksinkertaisella nimellä ”seitsemän mustaa jediä”.


title: Luettelo Tähtien sodan sivuhahmoista

text: Galaktisen sisällissodan raivotessa Jerec saa tehtäväksi tuhota Sulon-kuussa sijaitseva kapinallisten pieni tukikohta. Tehtävän aikana hänen joukkonsa ottavat vangiksi maanviljelijä Morgan Katarnin, yhden tärkeimmistä paikallisista kapinallisjohtajista. Jerec kuulustelee Katarnia, mutta tämä kieltäytyy puhumasta. Jerec raivostuu ja teloittaa maanviljelijän.


title: Luettelo Tähtien sodan sivuhahmoista

text: Jerec kuulee lordi Cronalilta, yhdeltä niin sanotuista ”pimeän puolen profeetoista”, ikivanhan legendan salatulla Ruusan-planeetalla sijaitsevasta muinaisesta ”jedilaaksosta”. Jerec vannoo löytävänsä laakson kuullessaan, että laakson energiat kasvattaisivat sinne menevän Voimalle herkän kykyjä käyttää Voimaa. Jerec suunnittelee käyttävänsä laakson voimia voidakseen valloittaa koko galaksin. Hän vangitsi jedimestari Qu Rahnin, joka ainoana tunnettuna elävänä olentona koko universumissa tietää laakson tarkan sijainnin. Jerec lukee jedimestarin ajatuksia ja saa selville, että myös Morgan Katarn on tuntenut laakson sijainnin. Kun Rahn hyökkää Jerecin kimppuun, tämä joutuu surmaamaan iäkkään jedimestarin.


title: Luettelo Tähtien sodan sivuhahmoista

text: Endorin taistelun jälkeen Jerec saa kolmelta eri taholta tehtäväksi selvittää laakson sijainti. Ensimmäinen on Bosthirda-planeetalla piileskelevä pimeän puolen profeettojen johtaja Kadann. Toinen on lordi Cronal, ja kolmantena on keisari Palpatinen klooni Byss-planeetalla. Kukaan näistä tahoista ei tiedä toistensa pyrkimyksistä löytää laakso, eikä yksikään tiedä, että Jerec häikäilemättömästi käyttää tiedonlähteitään hyväksi ja haluaa pitää laakson itsellään. Rahanahne droidi 8t88 antaa Jerecille tarkat tiedot laakson olinpaikasta, ja musta jedi suunnistaa joukkoineen Ruusanille.


title: Luettelo Tähtien sodan sivuhahmoista

text: Jerecin suunnitelmien tuhoksi koituu jediksi ryhtynyt palkkasoturi Kyle Katarn, Qu Rahnin haamun opastama Morgan Katarnin poika. Katarn surmaa yksi toisensa jälkeen Jereciä palvelevat mustat jedit, ja lopulta Kyle ja Jerec kohtaavat toisensa jedilaaksossa. Vaikka Jerec on laakson vaikutuksesta voimakkaampi, Kyle käyttää muinaista jeditekniikkaa katkaistakseen yhteyden Jerecin ja laakson välillä. Jedi voitti Jerecin, jonka ruumis katoaa laakson energioiden vaikutuksesta.


title: Luettelo Tähtien sodan sivuhahmoista

text: Jerec esiintyy "" -tietokonepelissä, jonka oikeilla näyttelijöillä toteutetuista hahmoa esittää Christopher Neame. Hahmon taustatarina kehitettiin "Star Wars Roleplaying Game" -korttipeliä varten tehdyissä Abel G. Peñan ja Jason Fryn kirjoittamissa "The Dark Forces Saga" -artikkeleissa, joita voi lukea Wizards of the Coastin kotisivuilla. "The Dark Force Sagan" väite, jonka mukaan Jerec olisi miraluka-humanoidi, on ristiriidassa varhaisempien lähteiden kanssa, joiden mukaan Jerec on sokeutunut ihminen.


title: Luettelo Tähtien sodan sivuhahmoista

text: Jerjerrod on galaktisen sisällissodan aikana elänyt keisarillinen kuvernööri. Hän on Quantan sektorin moffi ja sittemmin toisen Kuolemantähden rakennustöiden johtaja. Jerjerrod on alkuperäisen Kuolemantähden komentajan, suurmoffi Tarkinin, tavoin kunnianhimoinen ja ylpeä mies, joka kannattaa fanaattisesti imperiumin edustamaa ”uutta järjestystä”. Hieman ennen Endorin taistelua Darth Vader saapuu keskeneräiselle Kuolemantähdelle ja ilmoittaa Jerjerrodille keisari Palpatinen aikeista vierailla taisteluasemalla. Jerjerrod päättää kaksinkertaistaa työmiestensä ponnistukset, ja Kuolemantähden asejärjestelmät ovat täysin toimintakuntoiset keisarin vierailuun mennessä. Jerjerrod kuolee Endorin taistelun aikana, kun Kapinaliitto räjäyttää Kuolemantähden.


title: Luettelo Tähtien sodan sivuhahmoista

text: Moffi Jerjerrodia esittää "Jedin paluussa" englantilainen näyttelijä Michael Pennington. Hahmon nimeä ei mainita kertaakaan elokuvan aikana, ja häntä kutsutaan pelkästään ”komentajaksi”. Elokuvan romaaniversiossa keisari Palpatine käskee Jerjerrodia tuhoamaan Endorin metsäkuun. Romaaniversiossa Jerjerrodin rooli on hieman suurempi kuin elokuvassa.


title: Luettelo Tähtien sodan sivuhahmoista

text: Dexter Jettster esiintyy elokuvassa "". Hämäräperäinen besaliski Dex on nykyisin menestyvä Dexter’s Diner -ruokalan omistaja Coruscantin Coco Townissa. Dexterin kaltaisen henkilön taustasta voi olla hyötyä tiedon haussa, eikä jedimestari Obi-Wan Kenobi joudu pettymään kääntyessään vanhan ystävänsä puoleen. Dexter tunnistaa palkkionmetsästäjä Jango Fettin myrkkynuolen ja ohjaa Obi-Wanin Kaminoon.


title: Luettelo Tähtien sodan sivuhahmoista

text: Jira on köyhä ja ystävällinen vanha nainen, joka asuu Mos Espan avaruussatamassa aavikkoplaneetta Tatooinessa. Hän oli nuoren Anakin Skywalkerin ystävä. Jira esiintyy "", jossa häntä esittää Margaret Towner.


title: Luettelo Tähtien sodan sivuhahmoista

text: Serra Keto on jedimestari Cin Dralligin oppilas. Serra käyttää ataro-tyyliä ja kahta vihreän väristä valomiekkaa. Serra kuolee, kun Darth Vader tappaa jeditemppelin jedit.


title: Luettelo Tähtien sodan sivuhahmoista

text: Agen Kolar osallistuu Geonosiksen taisteluun separatistien droidiarmeijaa vastaan. Kolmen vuoden päästä taistelusta jedimestari Mace Windu ottaa hänet avukseen kansleri Palpatinen pidätykseen, kun Palpatine oli syyllistynyt maanpetokseen. Pidätys päättyy Agen Kolarin kuolemaan, ja taistelussa Palpatinea vastaan kuolevat myös jedimestarit Mace Windu, Saesee Tiin ja Kit Fisto.


title: Luettelo Tähtien sodan sivuhahmoista

text: Hahmo esiintyy elokuvissa "Tähtien sota: Episodi II – Kloonien hyökkäys" ja "Tähtien sota: Episodi III – Sithin kosto".


title: Luettelo Tähtien sodan sivuhahmoista

text: Plo Koon edustaa kel dor -lajia. Hän joutuu suojaamaan herkkiä silmiään ja sieraimiaan Coruscantin hapekkaalta ilmalta erikoislaitteiden avulla. Hän käyttää sinistä valosapelia. Hän oli Qui-Gon Jinnin hyvä ystävä ja oli monilla komennoilla hänen kanssaan. Plo Koon on neljänneksi arvokkain jedineuvoston jäsen.


title: Luettelo Tähtien sodan sivuhahmoista

text: Plo Koonin kouluttaa wookie-mestari Tyvokka ja Plo Koon ottaa hänen paikkansa jedineuvostossa tämän kuoltua. Hän myös taistelee Geonosiksessa ja on yksi harvoista selviytyneistä.


title: Luettelo Tähtien sodan sivuhahmoista

text: Plo Koon menehtyy Palpatinen suorittamassa jedipuhdistuksessa. "Sithin kosto" -elokuvassa ilmenee, kuinka Plo Koonin alus tuhoutuu, kun hänen seurueessaan olleet kloonit saivat komennon 66.


title: Luettelo Tähtien sodan sivuhahmoista

text: Eeth Koth on zabrak-rotuun kuulunut jedimestari. Hän on kotoisin Nar Shaddaa -kuusta, ja hän menettää vanhempansa nuorena. Jedit löytävät hänet ja ottavat Coruscantin jedikoulutukseen. Kothista tulee arvostettu jedimestari, ja lopulta hän pääsee jedineuvoston jäseneksi. Hän kouluttaa useita merkittäviä jedejä, kuten Sharad Hettin. Hän on myös Mace Windun luotettu ystävä. Hänen kohtalo on epäselvä


title: Luettelo Tähtien sodan sivuhahmoista

text: Kreia on jedimestari ennen mandalorialaissotia ja myöhemmin sithlordi, joka käyttää nimeä Darth Traya, petoksen lordi. Hän toimi sith triumviraatin johtajana, mutta joutui omien oppilaittensa syrjäyttämäksi. Joutuessaan sekä jedien että sithien pettämäksi hän alkaa unelmoida kostosta itseään Voimaa kohtaan. Myöhemmin Kreia tapaa karkotetun jedin, jonka hän uskoo kykenevän auttamaan kostonsa toteuttamisessa. Tämä suunnitelma ei kuitenkaan onnistu, sillä kyseinen jedi tappaa Kreian taistelussa Malachor V:llä.


title: Luettelo Tähtien sodan sivuhahmoista

text: "Varhainen elämä": Kreian varhaisen elämän tapahtumat eivät ole juurikaan tiedossa. Hän saavuttaa jedimestarin arvon ja kouluttaa useita oppilaita, joihin kuului myös Revan. Hänen opetuksensa eivät kuitenkaan ole jedineuvoston mieleen. He uskovat kaikkien Kreian oppilaiden olevan epäonnistuneita, koska nämä seurasivat Revania mandalorialaissotiin, kääntyivät pimeälle puolelle tai hylkäsivät koulutuksensa.


title: Luettelo Tähtien sodan sivuhahmoista

text: "Kääntyminen pimeälle puolelle": Ei tiedetä, milloin jedineuvosto karkotti Kreian keskuudestaan, mutta jedimestari Kavarin kommenteista voi päätellä, että tämä tapahtui mandalorialaissotien aikaan tai ennen tätä. Jedineuvosto syyttää Kreiaa, koska useat tämän oppilaista, erityisesti Revan, osallistuivat neuvoston käskyjen vastaisesti sotaan. Syyllistettynä Kreia alkaa epäillä jedien filosofiaa ja pohtii, oliko tämä syy Revanin käännökseen.


title: Luettelo Tähtien sodan sivuhahmoista

text: Hän päättää seurata Revanin jalanjälkiä ja matkustaa planeetalta toiselle etsien vastauksia kysymyksiinsä. Hän tapaa useita Revanin tuttavia ja löytää todisteita miehestä, joka on kaukana jedineuvoston leimaamasta kauhukuvasta. Kreian matka päättyy Malachor V:lle, pimeän puolen energian keskukseen ja osaan muinaista Sithien Imperiumia. Planeetan pinnalla hän löytää Revanin entisen linnoituksen, Treayus-akatemian. Siellä hän opiskelee unohdettuja sithien legendoja ja lopulta uskoo, ettei Revan ollut ”langennut” pimeälle puolelle, vaan suurempi voima oli saanut hänet suorittamaan tekojaan. Kreia päättää kääntyä sithiksi ja ottaa uudeksi nimekseen Darth Traya, petoksen lordi.


title: Luettelo Tähtien sodan sivuhahmoista

text: "Opetukset Malachor V:llä": Muistinsa menettänyt ja uuden identitentin saanut Revan lähtee entisen oppilaansa perään. Malakin kuoltua Revanin muisti entisestä elämästään palautuu, ja hän muistaa akatemian Malachorilla. Hän löytää Kreian, joka päättää Revanin koulutuksen ja tekee tästä valmiin jättämään jedit lopullisesti. Tämä jättää Ebon Hawkin, T3-M4:n sekä HK-47:n taakseen ja poistuu tunnetusta galaksista. Jatkaen oppilaansa perintöä, Darth Traya avaa Trayuksen akatemian ja alkaa kouluttaa uutta sithien sukupolvea. Jonkin ajan kuluttua hän löytää samankaltaisia sithlordeja, jotka ovat myös kiinnostuneita sithien säännön uudelleenrakentamisesta. Darth Nihilus, nälän lordi, ja Darth Sion, kivun lordi, liittyivät Kreiaan luoden ensimmäisen sith triumviraatin. Kun aika kuluu ja jedit alkavat piiloutua, sithlordien ajatukset alkavat erota toisistaan. Trayan ja Revanin ideat ovat kaukana Darth Nihiluksen tuhoisasta nälästä sekä Sionin katkerasta ristiretkestä jedejä vastaan. Kolmikon välille syntyy lopulta kiivas väittely ja Traya karkotetaan sithien keskuudesta. Kreia hylkää sithin identiteettinsä ja alkaa syyttää itse Voimaa. Hän uskoo, että valoisan ja pimeän puolen välinen konflikti ei koskaan päättyisi ja että galaksi on tuomittu ikuiseen kaaokseen. Tarttuen uskoonsa hän alkaa suunnitella keinoa eliminoida Voima koko galaksista.


title: Luettelo Tähtien sodan sivuhahmoista

text: "Karkotetun jedin opettaja": Myöhemmin Kreia ryhtyy etsimään ns. karkotettua jediä, joka oli palvellut Revanin rinnalla Mandaloriaani-sodissa. Hän löytää tämän tasavaltalaiselta Harbinger-alukselta ja onnistuu pelastamaan tämän sithien käsistä. Hänen Ebon Hawk- aluksensa kuitenkin kärsii sithin tulituksesta ja ajelehtii Peragus-nimiseen maailmaan. Täällä Kreia ja karkotettu jedi tapaavat ensimmäisen kerran kasvokkain. Sithit seuraavat heitä Pergukseen, mutta Kreia, karkotettu ja heihin liittynyt mies, Atton Rand ja T3-M4 onnistuvat pakenemaan. Kreia ryhtyy karkotetun jedin opettajaksi. Hänen todellinen tarkoituksensa on käyttää karkotettua hyväkseen jotta hän voisi löytää ja tuhota viimeiset jedit ja hänet pettäneet oppilaansa Nihiluksen ja Sionin. Hän matkaa Malachor V:hen aikoo käyttää karkotetussa olevaa haavaa Voimassa hyväkseen aiheuttaakseen mahdollisimman suuren kaiun Voimassa, joka tappaisi sen kokonaan. Karkotettu kuitenkin ehtii pysäyttää Kreian, ennen kuin tämä ehtii suorittaa aikeensa.


title: Luettelo Tähtien sodan sivuhahmoista

text: Shu Mai on Kauppakillan presidentti ja separatistijohtaja. Hän on gossam-lajiin kuulunut sini-ihoinen ja pitkäkaulainen avaruusolento. Hän liittoutuu kreivi Dookun johtaman separatistiliikkeen kanssa ja osallistuu Geonosiksessa pidettyyn separatistijohtajien kokoukseen. Hän pakenee Geonosiksesta, mutta Felucian taistelussa jedikenraali Aayla Securan johtamat kloonijoukot miltei vangitsevat hänet. Mai pakenee Utapauhun, jossa kenraali Grievous lähettää hänet muiden separatistineuvoston jäsenten tavoin Mustafariin. Grievousin kuollessa Darth Vader saapui konfederaation linnoitukseen Mustafarissa ja teloittaa separatistijohtajat. Mai yrittää paeta, mutta Vader leikkaa hänen päänsä irti.


title: Luettelo Tähtien sodan sivuhahmoista

text: Shu Mai nähdään "Kloonien hyökkäyksessä" ja "Sithin kostossa" tietokoneanimaatiohahmona. Hänen kuolinkohtauksensa leikattiin "Sithin koston" lopullisesta versiosta, mutta se on mukana elokuvan romaani- ja sarjakuvaversioissa.


title: Luettelo Tähtien sodan sivuhahmoista

text: Darth Malak esiintyy videopelissä "". Pelin tapahtumat sijoittuvat 3 956 vuotta ennen Yavinin taistelua. Darth Malak on kalju, väritön ihminen. Hänen päänsä on koristettu isolla metallisella muotilla, joka suojaa hänen kasvoja ja menetettyä leukaa. Malak oli ennen jedi, mutta kääntyi yhdessä ystävänsä Revanin kanssa pimeälle puolelle. Malakilta puuttuu leukaluu ja asialla on ollut Darth Revan, Malakin entinen mestari, ennen kuin Malak kavalsi tämän. Malakilla on oma oppipoika, Darth Bandon, mutta Revan tappaa hänet pelin kulusta riippuen joko Manaanissa, Tatooinella, Korribanilla tai Kashyyykissa.


title: Luettelo Tähtien sodan sivuhahmoista

text: Darth Malak on miekkailun mestari, kokenut voiman käyttäjä ja ylivertainen ennen kaikkea pimeän puolen voimien käytössä kuten Force Lighting, Life Drain ja Choke. Hän on myös ylivertainen valosapelin heitossa, joskin se ei ole pimeän puolen tekniikoita. Darth Malak käyttää paranneltua, tavanomaista pidempää valosapelia.


title: Luettelo Tähtien sodan sivuhahmoista

text: Niin kuin sithlordit ennen Malakia ja hänen jälkeen, myös hänen nimellään on merkitys: Mala on latinaa ja tarkoittaa ”leukaluuta”. Sana "malus" tarkoittaa ”pahaa” latinaksi.


title: Luettelo Tähtien sodan sivuhahmoista

text: Tion Medon on Utapau-planeetalla sijainneen Pau-kaupungin johtaja. Hän on pitkä ja harmaaihoinen humanoidi, jolla on pikimustat silmät ja suu täynnä vääntyneitä hampaita. Hän pukeutuu punaisiin vaatteisiin ja käyttää koristeellista sauvaa. Hän on luonteeltaan hyvin ystävällinen ja kohtelias. Kloonisodan loppuvaiheessa kenraali Grievous valloittaa Utapaun ja pakottaa Medonin antamaan separatisteille luvan pitää tukikohtaa Pau-kaupungissa. Coruscantin taistelun jälkeen Obi-Wan Kenobi kuitenkin saapuu Utapaulle, ja Medon ottaa hänet vastaan. Grievousta inhoava Medon kertoo Kenobille, että Pau-kaupungin asukkaat ovat separatistien panttivankeja. Hänen neuvojensa avulla Kenobi onnistuu löytämään ja tuhoamaan kenraali Grievousin. Tasavallan armeijat kukistavat Utapaun miehittäneet droidiarmeijat, mutta Medon ja hänen kansansa joutuvat imperiumin vallan alaisuuteen. Suurin osa Utapaun asukkaista joutuu keisarillisten orjiksi, mutta Medonin lopullisesta kohtalosta ei ole varmaa tietoa.


title: Luettelo Tähtien sodan sivuhahmoista

text: Tion Medonia esittää "" australialainen näyttelijä Bruce Spence.


title: Luettelo Tähtien sodan sivuhahmoista

text: Mon Mothma on entinen Galaktisen tasavallan senaattori ja myöhemmin Kapinaliiton johtaja. Hän syntyi vauraaseen perheeseen rauhanomaisella Chandrila-planeetalla. Hänestä tuli 21-vuotiaana Chandrilan senaattori. Tasavallan ja demokratian uskollisena kannattajana Mon Mothmasta tulee Alderaanin Bail Organan ja Naboon Padmé Amidalan ohella lojalistikomitean huomattavimpia jäseniä. Mothma vastustaa diktaattorin valtuuksien antamista kansleri Palpatinelle, ja kloonisodan loppuvaiheissa esittää hänelle muiden lojalistikomitean jäsenten kanssa 2000:n vetoomuksen, jossa pyydetään Palpatinea luovuttamaan valta takaisin senaatille. Imperiumin noustessa Mothma alkaa vastustaa keisarillisen hallituksen harjoittamaa tyranniaa, ja muodostaa Bail Organan kanssa Kauppaliiton.


title: Luettelo Tähtien sodan sivuhahmoista

text: Koko Galaktisen sisällissodan aikana Mothma on Kapinaliiton johtaja. Keisari Palpatinen kuollessa Kapinaliitto perustaa Uuden tasavallan. Mothma valitaan sen ensimmäiseksi kansleriksi ja Chandrilasta tulee sen ensimmäinen pääplaneetta.


title: Luettelo Tähtien sodan sivuhahmoista

text: "Star Wars Legends" -jatkumossa Organan ja Mothman lisäsi Kapinaliiton perustajiin kuuluvat myös Rahm Kota, Garm Bel Iblis ja Galen Marekin kanssa Kapinaliiton. Lisäksi jatkumossa Coruscant saadaan vallattua yhdeksi Uuden Tasavallan viidestä pääplaneetasta. Kuusi vuotta Endorin taistelun jälkeen Mothma kutsuu Carida-planeetan suurlähettilään Furganin vierailulle Coruscantiin. Vierailun aikana imperiumille fanaattisen uskollinen Furgan heittää Mothma kasvoille juomaa ja poistui paikalta. Juoma sisältää nanokoneita, jotka hitaasti heikentävät Mothman terveydentilaa ja saavat hänet jäämään tauolle ylikanslerin virasta. Jediritari Cilghal onnistuu Voiman avulla tuhoamaan nanokoneet, mutta Mothma ei ikinä parane täydellisesti. Hän nimittää Leia Organa Solon tasavallan uudeksi ylikansleriksi ja vetäytyy asumaan Chandrilaan. Mon Mothma kuolee pian tämän jälkeen vanhuuteen. Tieto Mothman kuolemasta paljastettiin "New Jedi Order" -kirjasarjan ensimmäisessä osassa "Vector Prime".


title: Luettelo Tähtien sodan sivuhahmoista

text: Elokuvissa Mon Mothma teki ensiesiintymisensä "Jedin paluussa", jossa häntä esittää Caroline Blakiston. "" Mothmaa esittää Genevieve O’Reilly, mutta hahmo poistettiin elokuvan lopullisesta versiosta. "Sithin koston" DVD-julkaisu kuitenkin sisältää kolme kohtausta, joissa Mothma esiintyy. Myös elokuvan romaaniversio ja sarjakuvasovitus sisältävät kohtauksia, joissa hahmo esiintyy. O’Reilly näyttelee Mon Mothmaa myös antologiaelokuvassa "Rogue One".


title: Luettelo Tähtien sodan sivuhahmoista

text: Motti on alkuperäisellä Kuolemantähdellä palveleva keisarillinen amiraali. Häntä pidetään ylimielisenä ja röyhkeänä. Kuolemantähdellä pidetyssä keisarillisten upseerien kokouksessa Motti pilkkaa Voiman olemassaoloa, minkä vuoksi raivostunut Darth Vader miltei kuristaa telekineettisesti hänet hengiltä. Suurmoffi Tarkin kuitenkin käskee Vaderia lopettamaan kuristamisen, ja Motti selviytyy hengissä. Hän kuolee Yavinin taistelussa, kun Kapinaliitto tuhoaa Kuolemantähden.


title: Luettelo Tähtien sodan sivuhahmoista

text: Amiraali Mottia esittää "Uudessa toivossa" Richard LeParmentier. Elokuvan lopputeksteissä Mottin sotilasarvoksi on merkitty ”kenraali”.


title: Luettelo Tähtien sodan sivuhahmoista

text: Ferus Olin on Sirin padawan. Hän ottaa usein johtajan roolin, sillä hän on vanhimpia padawaneja. Ferus on myös monien mielestä näsäviisas, vaikka todellisuudessa hän on vain yksinäinen ja haluaa tehdä mestariinsa vaikutuksen. Anakin Skywalker ei pidä Feruksesta, mutta joutuu silti sietämään tätä yhteisillä komennuksilla.


title: Luettelo Tähtien sodan sivuhahmoista

text: Granta Omega on Jude Watsonin "Jeditehtävä"-sarjan antagonisti, joka piinaa Anakin Skywalkeria ja Obi-Wan Kenobia. Grantan synnyinpaikka on Telos, jolle tämän isä Xanatos piilotti poikansa ja tämän äidin Tura Omegan. Grantalla ei ole yhteyttä Voimaan niin kuin isällään Xanatoksella, ja kantaa kaunaa tästä. Hän haluaa kuitenkin löytää sithlordin ja pysyä tämän lähellä kun jedit kaatuvat. "Jeditehtävä"-sarjan viimeinen osa "Ratkaisun hetki" julkaistiin keväällä 2007. Viimeisessä "Jeditehtävä"-kirjassa Granta Omega löytää sithlordin ja haluaa sen avulla tappaa Anakinin ja Obi-Wanin. Hän ampuu Obi-Wania samalla kun Anakin yrittää päästä irti muinaisesta sith-ansasta. Omegan ase ylikuormittuu ja räjähtää hänen kasvoilleen. Omegan viimeiset sanat olivat: ”Minä tiedän kuka hän on… Jonain päivänä toivot että sinäkin olisit tiennyt…”


title: Luettelo Tähtien sodan sivuhahmoista

text: Oola on Twi’lek -rotua oleva hahmo. Elokuvissa häntä esittää Femi Taylor. Oola oli Jabba the Hutt -nimisen Hutt-lajia olevan gangsteripäällikön orja, joka oli kaapattu ja annettu Jabballe lahjaksi. Oolaa ihmetyttää, miksi muut Jabban orjat saavat kulkea vapaasti tämän palatsissa kun taas hänen täytyy olla kaulastaan kahlittuna Jabbaan koko ajan. Oola joutuu kestämään paljon kun hänen täytyy totella jokaista käskyä tappouhan alla. Mutta kun C-3PO ja R2-D2 astuvat Jabban palvelukseen, sai Oola toivoa pelastuksesta ja alkaa niskuroida Jabban käskyjä. Lopulta Jabba suuttuu ja pudottaa Oolan rancorin ruoaksi.


title: Luettelo Tähtien sodan sivuhahmoista

text: Bail Organa on Alderaanin varakuningas, joka on liiankin tietoinen Tasavallan korruptiosta ja ylikansleri Palpatinen totaalisesta diktatuurista. Organa on päättänyt estää tuhatvuotisen demokratian murentumisen ja asettaa henkensä pantiksi siinä toivossa, että Imperiumi voitetaan jonain päivänä, ja hän suostuu kasvattamaan Leian, Padmén ja Anakinin tyttären. Bail Organa esiintyy elokuvissa "" ja "". Häntä näyttelee kummassakin elokuvassa Jimmy Smits. Bail Organa esiintyy myös "" -videopelissä.


title: Luettelo Tähtien sodan sivuhahmoista

text: N. Papanoida on sini-ihoinen humanoidi Wroona-planeetalta. Hän on kloonisodan aikana Galaktisen tasavallan tiedustelupalvelun vakooja, mutta hänen huhutaan olevan todellisuudessa kaksoisagentti. Hän on Galaksien oopperatalossa seuraamassa näytöstä, jonka aikana kansleri Palpatine kertoo Anakin Skywalkerille Darth Plagueisista.


title: Luettelo Tähtien sodan sivuhahmoista

text: Paroni Papanoida esiintyy "Sithin kostossa", ja häntä esitti "Tähtien sodan" luoja George Lucas. Papanoidan rooli oli Lucasin ainoa cameo-esiintyminen "Tähtien sota" -elokuvissa. Hahmon taustatarina kerrottiin "Tähtien sodan" virallisilla kotisivuilla.


title: Luettelo Tähtien sodan sivuhahmoista

text: Sate Pestage on poliitikko, joka palvelee Palpatinen pitkäaikaisena neuvonantajana. Hänen sanottiin olevan Palpatinen ainoa todellinen ystävä.


title: Luettelo Tähtien sodan sivuhahmoista

text: Pestagen alkuperästä ei ole tietoa, mutta hänen on vihjattu olevan kotoisin joko Coruscantilta tai Naboolta. Hän aloittaa poliittisen uransa senaattori Palpatinen avustajana. Pestage nähtävästi tietää Palpatinen olevan sithlordi Darth Sidious, ja huhun mukaan Pestage on vastuussa senaattorin vihamiesten ”selittämättömistä” kuolemista.


title: Luettelo Tähtien sodan sivuhahmoista

text: Palpatinen valtaannousun jälkeen Pestage nimitetään kanslerin toimiston pääsihteeriksi. Hän on vaikutusvaltainen Tasavallassa, ja koska hänellä on läheinen ystävyyssuhde Palpatineen, jedimestari Mace Windu epäilee Pestagen saattavan olla Darth Sidious. Kloonisodan loppuvaiheessa Windu jopa suunnittelee Pestagen pidättämistä.


title: Luettelo Tähtien sodan sivuhahmoista

text: Imperiumin noustua Pestagesta tulee keisari Palpatinen suurvisiiri, ja Imperiumin kolmanneksi vaikutusvaltaisin henkilö heti Palpatinen ja Darth Vaderin jälkeen. Suurvisiirinä hän johtaa keisarin neuvonantajien neuvostoa, johon kuuluvat muiden muassa Sim Aloo, Kren Blista-Vanee, Janus Greejatus, Alec Pradeaux ja Crueya Vandron. Pestagen väitetään olevan vastuussa Imperiumin harjoittamasta muukalaisolentojen syrjimisestä.


title: Luettelo Tähtien sodan sivuhahmoista

text: Endorin taistelun jälkeen Pestage julistautuu itsevaltaisesti keisariksi, mutta ei kykene estämään keisarikunnan romahtamista. Tukahdutettuaan Coruscantilla raivonneet mielenosoitukset Pestage joutuu vallankaappauksen uhriksi, jonka takana on vallanhimoinen keisarillisen tiedustelupalvelun päällikkö Ysanne Isard. Keisarinnaksi ryhtynyt Isard määrää edeltäjänsä teloitettavaksi, jolloin Pestage pakenee Ciutric-planeetalle. Ciutricilla Pestage kuitenkin joutuu Isardin liittolaisen, sotaherra Delak Krennelin kuristamaksi.


title: Luettelo Tähtien sodan sivuhahmoista

text: Kuolemastaan huolimatta Pestage nähdään myöhemmin Byss-planeetalla palvelemassa keisari Palpatinen kloonia. Tämän Pestagen uskotaan kuolleen, kun R2-D2 ohjelmoi kloonikeisarin uuden superaseen tuhoamaan Byssin.


title: Luettelo Tähtien sodan sivuhahmoista

text: Sate Pestagen hahmo pohjautuu Sate Molockiin, käyttämättömään henkilöhahmoon, jonka piti esiintyä "Imperiumin vastaiskussa". Pestage teki ensiesiintymisensä "Dark Empire" -sarjakuvassa.


title: Luettelo Tähtien sodan sivuhahmoista

text: Pestagen kuolema on aiheuttanut tunnetun ristiriidan "Tähtien sodan" oheiskirjallisuuden juonijatkumossa: Krennel tappoi Pestagen "X-wing Rogue Squadron: Mandatory Retirement" -sarjakuvassa, mutta Pestage nähdään myöhemmin elävänä kuusi vuotta myöhemmin sijoittuvassa "Dark Empiressa". Erään selityksen mukaan Krennel tappoikin Pestagen kloonin, ja oikea Pestage piileskeli Byssissä.


title: Luettelo Tähtien sodan sivuhahmoista

text: Firmus Piett syntyy Axxila -nimisellä planeetalla. Hän pääsee Imperiumin laivaston koulutukseen nuorena ja sieltä päästessään hänet pistetään amiraali Griffinin alaisuuteen tähtituhoaja Accuserille. Griffinin kuollessa hyökkäyksessä Yaviniin Piett määrätään Darth Vaderin omalle tähtituhoajalle. Hänestä tulee itse aluksen komentaja, kun edellinen, amiraali Ozzel, kuolee Vaderin tapettua tämän Voiman avulla. Kun Millenium Falcon on pakenemassa Bespinistä, Piett yrittää saada "Executorin" vetosäteen avulla Falconin ja sen miehistö kiinni. Se kuitenkin epäonnistuu, koska Falconin hyperajomoottori korjattiin ja alus pääsee pakoon. Vader on sattumasta vihainen, mutta ei tapa Piettiä. Endorin taistelussa Piett taistelee kapinallislaivastoa vastaan. Taistelussa yksi A-siipihävittäjä joutuu "Executorin" tulen alle. Piett käskee ampua hävittäjän alas, mutta yritys epäonnistuu. Alus törmää tähtituhoajan kometosiltaan ja tappaa Piettin ja muita siellä olleita. "Executor" räjähtää massiiviseksi tulipaloksi törmättyään Toiseen Kuolemantähteen.


title: Luettelo Tähtien sodan sivuhahmoista

text: Amiraali Piett esiintyi "Imperiumin vastaiskussa" ja "Jedin paluussa", joissa häntä esittää Kenneth Colley.


title: Luettelo Tähtien sodan sivuhahmoista

text: Yarael Poof on laiha quermialainen ja mielenlumetekniikan mestari. Voimaa ovelasti käyttäen hän lopettaa konfliktit alkuunsa kääntämällä kiistelevien osapuolten pelot heitä vastaan.


title: Luettelo Tähtien sodan sivuhahmoista

text: Jek Porkins on Bestine IV:ssä syntynyt kapinallislentäjä, joka osallistuu Yavinin taisteluun. Taistelun aikana Porkinsin X-siipinen joutuu keisarillisten tykkitornien tulituksen kohteeksi. Tulitus onnistuu tuhoamaan X-siipisen ja tappamaan Porkinsin. Hän on ensimmäinen taistelussa kuollut kapinallislentäjä.


title: Luettelo Tähtien sodan sivuhahmoista

text: Jek Porkinsia esittää "Uudessa toivossa" William Hootkins.


title: Luettelo Tähtien sodan sivuhahmoista

text: Oppo Rancisis jättää valtaistuimensa Thisspianissa ja astuu koko galaksin palvelukseen jedineuvostossa. Jos neuvotteluissa ei päästä tuloksiin, Rancisis huolehtii, että sotataktiikka on tehokas ja ovela.


title: Luettelo Tähtien sodan sivuhahmoista

text: Stam Reath on jedimestari Echuu Shen-Jonin padawan Geonosiksen taistelun aikaan. Hän on yksi useista jedeistä, jotka lähetetään Geonosikselle pelastamaan Obi-Wan Kenobi, Anakin Skywalker ja Padmé Amidala. Hän joutuu kaksintaisteluun CIS:n kenraalin, Sev’rance Tannin, kanssa ja haavoittuu vakavasti. Hän kuolee myöhemmin mestarinsa käsivarsille ja tämä ottaa uudeksi padawanikseen Stamin siskon, Naat Reathin.


title: Luettelo Tähtien sodan sivuhahmoista

text: Kapteeni Rex on kloonisodissa taistellut kloonikomentaja ja Anakin Skywalkerin hyvä ystävä. Hän auttaa tätä kun Jabba the Huttin poika siepataan ja seuraa tätä Tethin planeetalle, jossa hän melkein kuolee Asajj Ventressin kuristaessa häntä Voimalla, jotta tämä kertoisi, missä Skywalker olisi. Kloonisotien jälkeen hän oli yksi klooneista joka poisti estosirunsa joka oli kakkissa klooneissa eikä noudattanut käskyä 66 hän jatkaa uraansa kapinaliitossa.


title: Luettelo Tähtien sodan sivuhahmoista

text: Kapteeni Rex esiintyi "" -animaatioelokuvassa ja sitä seuranneessa animaatiosarjassa sekä sarjassa "Star Wars Rebels", joissa häntä ääninäyttelee Dee Bradley Baker. Barker ääninäyttelee elokuvassa myös muita kloonisotilaita.


title: Luettelo Tähtien sodan sivuhahmoista

text: Sabé on yksi Padmé Amidalan palvelusneidoista, joka esittää kuningatarta Padmén puolesta "" -elokuvassa. Sabéa näyttelee Keira Knightley.


title: Luettelo Tähtien sodan sivuhahmoista

text: Terrinald Screed on keisarillisessa avaruuslaivastossa palvellut upseeri. Hän on kloonisodan veteraani, ja sodan aikana hän osallistui Foerost-planeetan valloitukseen. Hän menettää taistelun aikana oikean silmänsä, mutta tekemiensä urotekojensa vuoksi hänet julistetaan sotasankariksi. Imperiumin noustessa Screedistä tulee keisarillisen avaruuslaivaston vaikutusvaltaisimmista upseereista. Palpatinen kuollessa Screed ryhtyy sotalordiksi ja yrittää rakentaa omaa imperiumiaan, mutta sotalordi Zsinj teloittaa hänet.


title: Luettelo Tähtien sodan sivuhahmoista

text: Terrinald Screed esiintyy ensimmäisen kerran "Star Wars: Droids" -piirrossarjassa. Hahmo esiintyy myöhemmin videopelissä "". Screedin kuolema sotalordi Zsinjin käsissä paljastettiin kirjassa "Force Herectic I: Remnant".


title: Luettelo Tähtien sodan sivuhahmoista

text: Sebulba on rakettirekiajaja, joka kuuluu Malastarian dug-lajiin. Hän matkustaa Tatooinelle, jossa hänestä tuli yksi Boonta-Eve-rakettirekikisojen suursuosikki. Hän on taitava, rohkea ja täysin häikäilemätön. Hänen rakettirekensä on kooltaan sääntöjen vastainen, mutta kisatuomarit eivät sitä koskaan läheltä nähneet, eivätkä sen puoleen tunne suurta halua nähdäkään. Kilpailun aikana hän eliminoi vastustajansa muun muassa pommeilla ja liekinheittimellä. Lopulta hän häviää orja Anakin Skywalkerille. Elokuvan "" teatteriversiosta jätettiin pois kohtaus, jossa Sebulba tappaa yhden rakettirekiajajan piilotetulla liekinheittimellä, mutta teatteriversiossa näytetään, kuinka hän surmaa monia muita toisilla aseilla. "" -elokuvassa Obi Wan Kenobi ja Anakin Skywalker jahtaavat palkkionmetsästäjä Zam Wezelliä ja melkein törmäävät Sebulban ja hänen ystävänsä kiituriin, jolloin Sebulba tuhahtaa tuttuun tapaan ”jedisaastat”.


title: Luettelo Tähtien sodan sivuhahmoista

text: Aayla Secura on Galaktisen tasavallan aikaan elänyt twi’lek-jediritari. Hän taistelee muun muassa Geonosiksella ja Devaronilla. Hän kohtaa kuitenkin loppunsa Felucialla, kun Palpatine antaa kloonisotilaille käskyn teloittaa kaikki jediritarit.


title: Luettelo Tähtien sodan sivuhahmoista

text: Darth Sion on sithlordi, joka eli noin 4 000 vuotta ennen Yavinin taistelua. Tuntemattomasta syystä hänen kehonsa koostui palasista, joita pitivät paikoillaan ainoastaan pimeän puolen energiat ja Sionin raudanluja tahdonvoima. Hän pysyi hädin tuskin hengissä, mutta hänen halunsa elää teki Sionista milteipä kuolemattoman. Hän koki jatkuvasti suurta tuskaa ja kipua.


title: Luettelo Tähtien sodan sivuhahmoista

text: Sithlordi Darth Malakin kuollessa muut sithit alkavat taistella vallasta, ja sisällissodan raivotessa sithien keskuudessa Darth Traya ottaa Sionin koulutukseensa Malachor V -planeetalla sijaitsevassa sith-akatemiassa. Darth Sion kuitenkin liittoutuu sithlordi Darth Nihilusin kanssa, ja yhdessä kaksikko syöksee Trayan vallasta ja alkaa suunnitella jedien lopullista tuhoa. Sithien suunnitelmat kuitenkin epäonnistuvat niin sanotun ”jedipakolaisen” vuoksi, joka surmasi Nihilusin ja kohtasi Sionin Malachor V:n pinnalla. Jedi onnistuu suostuttelemaan Sionin lopettamaan tuskansa, ja sithlordi vapaaehtoisesti lopettaa elämänsä.


title: Luettelo Tähtien sodan sivuhahmoista

text: Darth Sion esiintyy "" -pelissä ääninäyttelijänään Louis Mellis.


title: Luettelo Tähtien sodan sivuhahmoista

text: Tionne Solusar on yksi ensimmäisistä oppilaista Luke Skywalkerin jediakatemiassa. Hän ei ole yhtä voimakas Voimassa kuin muut oppilaat, mutta hän on kiinnostunut jedien historiasta ja musiikista. Tionne löytää myöhemmin Tahiri Veilan Tatooinelta, ja hänestä tulee Tahirille äiti jota tällä ei koskaan ollut.


title: Luettelo Tähtien sodan sivuhahmoista

text: Tarfful on Chewbaccan ystävä, joka esiintyy hetken aikaa "". Pelissä "" hänet vangitaan trandoshanien toimesta mutta tasavallan kommandot pelastavat hänet. Vanhempi soturi, Yodan apuri Kashyyykin taisteluissa.


title: Luettelo Tähtien sodan sivuhahmoista

text: Mitth’raw’nuruodo tunnetaan paremmin keskusnimeltään, Thrawn. Thrawn on rodultaan chiss. Muuten varsin ihmismäisellä Thrawnilla on tämän vuoksi punaiset silmät, sini-mustat hiukset ja sininen iho. Hänet tunnetaan parhaiten huomattavan nerokkaana taktikkona ja strategina, sekä Imperiumin Keisarillisen laivaston suuramiraalina. Ottaen huomioon Imperiumin muukalailajivastaisen asennoitumisen, Thrawnin virka on huomattavan korkea. Thrawnin taktiikat saavat usein alkunsa kun hän tutkii vastustajan taidetta. Tämän perusteella Thrawn kykenee usein ennustamaan, miten vihollinen vastaisi mihinkin taktiikkaan ja mikä toimisi parhaiten.


title: Luettelo Tähtien sodan sivuhahmoista

text: Thrawn on kotoisin galaksin tuntemattomilla lohkoilla sijaitsevasta Chissien valtakunnasta. Siellä hän toimii Chissien Laajennuspainotteisissa Puolustusvoimissa ja on nuorin komentajan viran saavuttanut henkilö. Yksi hänen merkittävimmistä toimistaan tuohon aikaan on kiistelty "Outbound flightin" tuhoaminen. Thrawnilla oli usein ongelmia noudattaa Valtakunnan hyökkäyksiä rajoittavia säädöksiä ja lopulta hän päätyi kansansa epäsuosioon sekä karkotetuksi asumattomalle planeetalle. Täältä Voss Parck löysi Thrawnin ja toi tuon Imperiumin palvelukseen.


title: Luettelo Tähtien sodan sivuhahmoista

text:
Thrawn menestyi Imperiumin palveluksessa hyvin. Hän työskenteli paljon tuntemattomilla lohkoilla ja perusti sinne Thrawnin kädeksi kutsutun tukikohdan ja ajan kuluessa Käden Imperiumin valloittamistaan tuntemattomista sektoreista. Thrawn nimitettiin suuramiraaliksi.
Keisarin kukistumisen jälkeen Thrawn palasi tuntemattomilta lohkoilta yritti palauttaa Imperiumin entiseen loistoonsa kauan sitten kuolleen jedimestari Jorus C`baothin kloonin avulla. Thrawnin kohtaloksi koitui hänen oma noghri-henkivartijansa Rukh. Imperiumi oli alistanut noghrit palvelukseensa lupauksilla puhdistaa noghrien saastunut kotiplaneetta, vaikka todellisuudessa Imperiumi itse oli saastumisen takana. Leia Organa Solon paljastettua petoksen Rukh kääntyi Thrawnia vastaan ja surmasi tämän veitsellä keskellä Thrawnin lippulaiva Chimaeran komentosiltaa.


title: Luettelo Tähtien sodan sivuhahmoista

text: Myöhemmin Luke Skywalker ja Mara Jade Skywalker löysivät Thrawnin käden ja tuhosivat siellä kehittymisasteella olleen Thrawnin kloonin.


title: Luettelo Tähtien sodan sivuhahmoista

text: Thrawn nähdään ainakin Timothy Zahnin "Tähtien sota" -romaaneissa "Imperiumin perillinen", "Hämärän laivue", "Keisarin käsky" ja "Outbound flight". Hän esiintyy myös "" - sekä "" -peleissä.


title: Luettelo Tähtien sodan sivuhahmoista

text: Trachta on keisarillinen suurmoffi, joka yrittää suorittaa vallankaappauksen imperiumissa murhaamalla Palpatinen ja Darth Vaderin. Hän on kalpeaihoinen ihmismies, jolla on mustat hiukset ja kyberneettisiä implantteja. Hänen suutaan peittää kolmiomainen hengitysnaamari, ja hän oli korvannut silmänsä punaisilla reseptoreilla. Trachta inhoaa sithejä, ja muodostaa korkea-arvoisten keisarillisten upseerien kanssa salaliiton keisari Palpatinen että lordi Vaderin murhaamiseksi. Hän myös suunnittelee julistautuvansa keisariksi. Salaliittolaiset kuitenkin alkavat taistella vallasta, ja lopulta suurmoffi Bartamin värväämä salamurhaaja Gauer tappaa Trachtan.


title: Luettelo Tähtien sodan sivuhahmoista

text: Trachta esiintyy Scott Allien käsikirjoittamassa ja Ryan Benjaminin piirtämässä sarjakuvassa "Star Wars Empire: Petos", jonka Egmont Kustannus julkaisi Suomessa kesällä 2003.


title: Luettelo Tähtien sodan sivuhahmoista

text: Coleman Trebor (62 BBY – 22 BBY) on Semblasta kotoisin oleva jedimestari. Hänet myös kutsutaan jedineuvostoon korvaamaan kuollut Yarael Poof. Mestari Trebor on enemmän diplomaatti kuin taistelija ja tunnetaan rauhanneuvottelijana useissa planeettojenvälisissä konflikteissa.


title: Luettelo Tähtien sodan sivuhahmoista

text: Kuten useimmat jedineuvoston jäsenistä, myös mestari Trebor taistelee Geonosiksen taistelussa. Hän päättää hyökätä yksin kreivi Dookun kimppuun, vaikka Dooku on yksi parhaimmista valosapelitaisteluissa. Hän ei kuitenkaan ehdi edes iskeä Dookua, sillä Jango Fett, joka puolustaa kreiviä, ampuu Treboria useita kertoja päähän. Mikäli Jango ei olisi ollut paikalla, Treborilla olisi ollut mahdollisuus yllättää ja mahdollisesti tappaa Dooku. Taistelun jälkeen, Kit Fisto korvaa Colemanin jedineuvostossa.


title: Luettelo Tähtien sodan sivuhahmoista

text: Kapteeni Typho on senaattori Amidalan turvallisuuspäällikkö. Typho on kapteeni Panakan veljenpoika. Hän omaksuu monia setänsä käytäntöjä, kuten naamioituneiden hovineitojen käyttäminen syöttinä senaattorin suojelemiseksi. Typho on myös taitava pilotti ja osaa tarvittaessa lentää Naboo N-1 -tähtihävittäjää.


title: Luettelo Tähtien sodan sivuhahmoista

text: Tru Veld on Anakin Skywalkerin padawan-toveri. Hahmo esiintyy ainoastaan "Tähtien sota" -kirjoissa. Anakinin tapaan Trukaan ei pidä padawanista Ferus Olinista kovinkaan paljon, mutta ei näytä sitä julkisesti. Ferus ei luota Anakiniin, mutta yleensä Tru pitää Anakinin puolia ja Ferus luovuttaa.


title: Luettelo Tähtien sodan sivuhahmoista

text: Zam Wessel on palkkionmetsästäjä, joka osaa muuttaa muotoaan tarpeen vaatiessa. Hän on järjestelemässä senaattori Padmé Amidalan murhaa Jango Fettin apurina, käyttäen apunaan ASN-121-robottia. Esiintyy elokuvassa "".


title: Luettelo Tähtien sodan sivuhahmoista

text: Yaddle on rusertavanvihreäihoinen, noin 60 senttiä pitkä jedineuvoston jäsen, ja Yodaa nuorempi. Lisäksi hän on samaa rotua kuin Yoda. Yaddle kuolee erään tehtävän yhteydessä pelastaen planeetan noin kolme vuotta ennen Kloonien hyökkäystä. Jedimestari kuolee kaupungin yläpuolella imien pommin räjähdyksen itseensä. Anakin Skywalker näki hänen "liittyvän Voimaan", ja se oli yksi niistä säröistä, jotka edistivät myöhempää Voiman pimeälle puolelle lankeamista. Yaddlen isä Reddle oli 25 500 vuotta ennen Yavinin taistelua Commander-lentäjänä. Reddle kuoli vanhan jediritarin Xedorin valomiekkaan. Yaddlen äiti Sracerce oli Plutolos-planeetan kuuluin johtaja. Hän kuoli samana päivänä kuin miehensä Reddle, mutta Sezxor nimisen Yupafer kansan kidutuksessa.


title: Luettelo Tähtien sodan sivuhahmoista

text: Yaddle on Jude Watsonin luoma henkilöhahmo, joka esiintyy ainakin "Jeditehtävä"-sarjassa sekä sarjakuvassa "Jedi Force".


title: Alain Mimoun

text: Alain "Ali, Alel" Mimoun Ould Kacha (1. tammikuuta 1921 el-Telaghi, Ranskan Algeria – 27. kesäkuuta 2013 Saint-Mandé, Val-de-Marnen departementti, Ranska) oli algerialaissyntyinen kestävyysjuoksija ja olympiavoittaja, joka edusti kilpaurallaan kansainvälisellä tasolla Ranskaa, jonka osa Algeria Mimounin urheilu-uran aikana oli.


title: Alain Mimoun

text: Mimounin olympiakullan esteenä vuosina 1948 ja 1952 oli Tšekkoslovakian mestarijuoksija Emil Zátopek. Mimoun saavutti olympiahopeaa 10 000 metrillä Lontoon olympialaisissa 1948 ajalla 30.47,4 sekä olympiahopeaa 10 000:lla ja 5 000 metrillä Helsingissä 1952. Zátopek ja Mimoun osallistuivat Melbournen olympialaisten maratonille vuonna 1956. Maratonin aikana oli Mimounia suosinut kuuma ilma, ja hän voittikin kultaa ajalla 2.25.00. Mimoun osallistui vielä Rooman olympialaisiin vuonna 1960 ja sijoittui maratonilla 34:nneksi.


title: Alain Mimoun

text: Brysselin EM-kilpailuissa 1950 Mimoun saavutti hopeaa sekä 5 000:lla että 10 000 metrillä. Molemmissa lajeissa hän hävisi Emil Zátopekille. Tukholman EM-kilpailuissa 1958 hän sijoittui 10 000 metrillä seitsemänneksi ja keskeytti maratonilla.


title: Alain Mimoun

text: Maastojuoksun MM-kilpailuja edeltäneen kansainvälisen maastojuoksumestaruuskilpailun Mimoun voitti vuosina 1949, 1952, 1954 ja 1956. Lisäksi hän sijoittui toiseksi vuosina 1950 ja 1958. Ranska voitti joukkuekilpailun vuosina 1949, 1950, 1952 ja 1956. Mimoun osallistui kilpailuun vielä mitalivuosiensa jälkeen ja sijoittui kuudenneksi vuonna 1959, 18:nneksi vuonna 1960, 24:nneksi vuonna 1961, 26:nneksi vuonna 1962 sekä 18:nneksi vuonna 1964.


title: Alain Mimoun

text: Mimoun voitti Ranskan mestaruuden 5 000 metrillä vuosina 1947, 1949 ja 1951–1956 sekä 10 000 metrillä vuosina 1947 ja 1949–1959. Lisäksi hän voitti Ranskan mestaruuksia maratonilla ja maastojuoksussa.


title: Alain Mimoun

text: Mimoun kuoli Saint-Mandéssa 27. kesäkuuta 2013, 92-vuotiaana.


title: Höyrynpaine

text: Höyrynpaine ilmaisee, kuinka herkästi neste haihtuu/höyrystyy pinnalta ympäristöön. Se riippuu atomien/molekyylien välisistä sidoksista. Höyrystymistä tapahtuu sitä enemmän, mitä lähempänä ollaan kiehumispistettä. Kiehumisessa höyrystymistä tapahtuu jo pinnan alapuolellakin, muodostuu kaasukuplia, jotka painovoimakentässä ollessaan liikkuvat ylöspäin.


title: Höyrynpaine

text: Haihtuminen on endoterminen reaktio, koska atomien/molekyylien välillä vallitsevien voimien voittamiseen tarvitaan energiaa.


title: Mohammed Gammoudi

text: Mohammed Gammoudi, Mohammed Tlili ben Abdullah (), (s. 11. helmikuuta 1938 Sidi Ach, Tunisia) on entinen tunisialainen yleisurheilija ja olympiavoittaja.


title: Mohammed Gammoudi

text: Gammoudi tuli kansainvälisesti tunnetuksi Välimeren kisoissa Napolissa vuonna 1963. Hän voitti 5 000 metrin ja 10 000 metrin mestaruudet. Gammoudi saavutti olympiahopeaa 10 000 metrillä Tokion olympialaisissa vuonna 1964. Hän ei osallistunut 5 000 metrin loppukilpailuun tuntemattomista syistä. Gammoudi voitti Välimeren mestaruuskisoissa Tunisiassa uudelleen 5 000 metriä ja 10 000 metriä vuonna 1967. Gammoudi saavutti olympiapronssia 10 000 metrillä ja voitti olympiakultaa 5 000 metrillä Méxicon olympialaisissa vuonna 1968. Hän saavutti hopeaa 5 000 metrillä Välimeren kisoissa İzmirissä, Turkissa vuonna 1971. Gammoudi saavutti olympiahopeaa 5 000 metrillä Lasse Virenin jälkeen Münchenin olympialaisissa vuonna 1972.


title: Suomenkieliset Tieto-Sanomat

text: Suomenkieliset Tieto-Sanomat oli ensimmäinen suomenkielinen sanomalehti. Se ilmestyi Turussa kahdesti kuukaudessa vuonna 1776. Lehden toimittaja oli Mynämäen kirkkoherra Antti Lizelius.


title: Suomenkieliset Tieto-Sanomat

text: Antti Lizelius oli tyrvääläisen talonpojan poika, joka valmistui maisteriksi vuonna 1735 ja toimi kirkkoherrana ensin Pöytyällä ja vuodesta 1761 lähtien Mynämäessä. Hän oli aikansa paras suomen kielen tuntija, joka piti suomeksi pitäjänkokousten pöytäkirjoja, kirjoitti Mynämäen historian ja sai kahdesti tehtäväkseen Raamatun käännöksen parantamisen. Lizelius kuului hyödyn ja valistuksen ajan käytännöllisiin pappeihin. Hän opetti kansalle uusia viljelytapoja, järjesti vaivaishoitoa ja perusti maan ensimmäisen köyhäinmakasiinin. Sanomalehden hän lienee nähnyt oivallisena opetusvälineenä.


title: Suomenkieliset Tieto-Sanomat

text: Lehden näytenumero julkaistiin syyskuussa 1775 nimellä "Suomalaiset Tieto-Sanomat". Se alkoi ilmestyä seuraavan vuoden alussa joka toinen viikko. Kustantajana lienee toiminut Frenckellin kirjapaino, jossa painettiin myös Suomen ensimmäinen sanomalehti "Åbo Tidningar". Lizelius kuului Aurora-seuran julkaiseman "Åbo Tidningarin" avustajiin, mutta ei mainitse keitä olivat ne suomalaiset, joiden ”ikäwöizemisensä perästä” hän oli lehtensä perustanut. "Tieto-Sanomia" ilmestyi 23 numeroa, joissa oli yhteensä 192 sivua. Vuosikerran tilaus maksoi 4 taalaria 16 äyriä.


title: Suomenkieliset Tieto-Sanomat

text: Näytenumerossa julkaistun ohjelman mukaan "Tieto-Sanomien" tarkoituksena oli julkaista maataloutta koskevia opastuksia, yleissivistävää ainesta sekä tietoja kotimaan ja ulkomaiden tapahtumista. Tieteelliselle tai uskonnolliselle aineistolle lehdessä ei ollut sijaa. Kohdeyleisön muodostivat suomenkieliset papit ja valistuneet talonpojat. Pappien tehtäviin kuului 1700-luvun jälkipuoliskolla myös taloudellisen opin jakaminen, ja heille lehti saattoi toimia apuna esimerkiksi saarnojen valmistelussa. Rahvaalle tarkoitettuna opetus- ja valistuslehtenä "Tieto-Sanomat" oli Ruotsissa ensimmäinen laatuaan, sillä mitään vastaavaa ei ruotsiksikaan ollut ilmestynyt.


title: Suomenkieliset Tieto-Sanomat

text: Lehti sisälsi vuoden aikana kolme laajaa artikkelia, jotka jatkuivat pieninä pätkinä numerosta toiseen. Jo näytenumerossa alkanut ”Suomen Maan Huonen-Hallituxen alusta” ja myöhemmin sen ”parantamisesta ja avaroitsemisesta” käsitteli maatalouden syntyä, uusia viljelymenetelmia ja karjataloutta. Se antoi tietoja vuoroviljelystä, perunan kasvatuksesta, puutarhanhoidosta ja kotitaloudesta sekä ihmisten ja eläinten terveydenhoidosta. Toinen koko vuoden jatkunut sarja ”Tiedustus Maan-piirin paikkakunnista” esitteli luettelomaisesti maanosat, Venäjän, Saksan ja Turkin keisarikunnat sekä Ruotsin ja Suomen. Kolmas lyhyempi artikkeli koski Mynämäen köyhäinoitoa, jonka Lizelius halusi esittää kollegoilleen sosiaalihuollon mallina.


title: Suomenkieliset Tieto-Sanomat

text: Noin puolet numeroiden sisällöstä koostui käytännön ohjeista ja uutisista. Uutislehtenä "Suomenkieliset Tieto-Sanomat" oli oikeastaan Suomen ensimmäinen varsinainen sanomalehti, koska "Åbo Tidningar" ei yleisiä uutisia julkaissut. Suomenkielisenä lehtenä sen sallittiin julkaista myös ulkomaanuutisia, mikä muuten oli Tukholman virallisen lehden yksinoikeus. Ruotsista käännetty ”Uusia Sanomita” -osasto kertoi Yhdysvaltojen vapaussodasta, Pyreneiden niemimaan ja Pohjois-Afrikan sotatapahtumista, Puolan jaosta sekä maanjäristyksistä, tulipaloista ja muista erikoisista sattumista. Suomen uutiset olivat etupäässä kuolemantapauksia ja virkanimityksiä.


title: Suomenkieliset Tieto-Sanomat

text: Lizelius lupasi jo näytenumerossa ahkeroida ”suomen kielen selkeydessä”, ja lehden kieli olikin sujuvampaa suomea kuin vielä monissa myöhemmissä julkaisuissa. Toimittajalla oli myös journalistista silmää, joten periaatteessa "Suomenkielisillä Tieto-Sanomilla" oli kaikki menestymisen edellytykset. Vuoden 1776 lopussa Lizelius joutui kuitenkin toteamaan, että ”ulottuvaisten ostajien” puutteessa lehden julkaisemisen täytyy ”seisahtaa joxi kuxi ajaxi”. Tilapäinen lakkaaminen jäi pysyväksi, ja seuraava suomenkielinen lehti oli vasta vuonna 1820 liikkeelle lähtenyt "Turun Wiikko-Sanomat". Aivan vähän "Tieto-Sanomien" tilaajia ei liene kuitenkaan ollut, sillä Porthanin mukaan lehti ei tuottanut kustantajalleen tappiota jos ei voittoakaan.


title: Focke-Wulf Fw 44 Stieglitz

text: Focke-Wulf Fw 44 Stieglitz oli saksalainen kaksitasoinen, yksimoottorinen, Kurt Tankin suunnittelema ja Focke-Wulfin lentokonetehtaan valmistama kaksipaikkainen koulu- ja taitolentokone. Koneen ensilento lennettiin vuonna 1932. Konetta käyttivät Saksan Luftwaffen lisäksi Argentiinan, Bolivian, Brasilian, Bulgarian, Chilen, Itävallan, Kiinan, Kolumbian, Romanian, Ruotsin, Slovakian, Suomen, Tšekkoslovakian ja Unkarin ilmavoimat.


title: Focke-Wulf Fw 44 Stieglitz

text: Suomen ilmavoimat hankki 30 Stieglitziä vuonna 1940 ja vielä viisi vuonna 1944. ”Stiguja” käytettiin peruskoulukoneena vuodesta 1940 vuoteen 1960. Koneita oli käytössä myös siviilissä.


title: Focke-Wulf Fw 44 Stieglitz

text: Koneen erikoisuus on mäystimet (siteet kuten suksissa) jalkaohjaimissa; tämä mahdollisti muun muassa pahasti lento-onnettomuudessa koneella VL Myrsky loukkaantuneen koelentäjä kapteeni Pelle (Per-Erik) Soveliuksen ensilennon vielä toipilaana onnettomuuden jälkeen.


title: Hypernova

text: Hypernova on supernovaakin suurempi räjähdys, joka voi syntyä, kun erittäin suuri tähti romahtaa elinkaarensa lopussa. 1990-luvulle asti hypernova määriteltiin supernovaksi, jossa vapautuu yli 10 joulea energiaa. Tämä on noin 100 kertaa enemmän kuin tavanomaisten tyypin II supernovien räjähdyksessä vapautuu. Hypernovat voivat olla pitkän matkan gammapurkausten alkuperä.


title: Hypernova

text: 1990-luvun jälkeen hypernova alettiin määritellä supernovaksi, joka syntyy kaikkein massiivisimpien tähtien, hyperjättiläisten (joiden massa on 100-300 kertaa Auringon massa), luhistuessa. Nikkelin isotoopin Ni:n uskotaan olevan hypernovasta lähtevän valon tärkein lähde.


title: Hypernova

text: Lähellä ilmenevä hypernova voisi aiheuttaa vakavaa vahinkoa Maalle, mutta yhdenkään hyperjättiläisen ei uskota olevan niin lähellä, että siitä olisi todellista uhkaa Maalle. Astrofyysikko Brian Thomasin johtama ryhmä Kansasissa on esittänyt hypoteesin, jonka mukaan hypernova olisi saattanut aiheuttaa joukkosukupuuton Maassa 440 miljoonaa vuotta sitten. Asiasta ei kuitenkaan ole olemassa mitään todisteita.


title: Aimee Mann

text: Aimee Mann (s. 8. syyskuuta 1960 Richmond, Virginia, Yhdysvallat) on yhdysvaltalainen laulaja. Hän on naimisissa muusikko Michael Pennin kanssa.


title: Aimee Mann

text: Mann opiskeli jonkin aikaa Bostonin Berklee College of Musicissa, mutta keskeytti opinnot ensimmäisen yhtyeensä Young Snakesin vuoksi. Yhtye julkaisi EP:n "Bark Along with the Young Snakes" vuonna 1982, ja kokoelma-albumi ilmestyi vuonna 2004.